PORTAL: Poverljivo "u interesu pregovora"\nVlada Srbije saopštila je da je na informaciju o slučaju Miladina Kovačevića stavila oznaku poverljivosti u interesu uspešnog vođenja pregovora.\nBorba štiti svoj izvor\nVlada je pet dana nakon što je ta informacija procure u medije, konačno potvrdila da je o slučaju Miladina Kovačevića stavila oznaku poverljivosti, uz objašnjenje da je to učinjeno u interesu uspešnog vođenja pregovaračkog procesa.\nOznaka državne tajne biće skinuta kada se pronađe rešenje prihvatljivo i za Srbiju i za SAD, gde je Kovačević osumnjičen za prebijanje kolege sa fakulteta Brajana Štajnhauera.\nU međuvremenu, glavna i odgovorna urednica "Borbe" Olivera Zekić na informativnom razgovoru u policiji odbila je da otkrije ko je tom dnevnom listu bio izvor za informaciju da je vlada spremna da isplati odšetu od milion dolara za slučaj Kovačevića.\nTek danas se Vlada oglasila povodom odluke o slučaju Miladina Kovačevića, ali se ni u tom saopštenju ne potvrđuje da li je tačno da je za obeštećenje u tom slučaju država spremna da iz budžeta isplati milion dolara.\nVlada navodi da, dok je u toku pregovarački proces, objavljivanje dokumenata sa oznakom poverljivosti, nije u interesu rešavanja problema, pošto još nisu precizirani svi detalji eventualnog dogovora.\nIstovremeno nadležni organi će, kako je saopšteno, nastaviti da istražuju ko je neovlašćeno dao podatke o dokumentima koji su državna tajna.\nTrojici inspektora koji su danas ispitivali glavnu urednicu Borbe Oliveru Zekić nije, međutim, pošlo za rukom da saznaju kako je taj dnevni list došao do informacije o slučaju Kovačević.\n“Sve što sam im rekla, a sve što sada kažem i vama jeste da, naravno, nisam odala ko mi je lično dao ovu informaciju i pozvala sam se na Zakon o informisanju, član 32 koji kaže da novinar ne mora da kaže ko mu je izvor”, rekla je Zekićeva.\nOna kaže da joj policija nije tražila listing telefonskih poziva, i da su policajci bili izuzetno ljubazni.\nIako u policiji kažu da je glavna urednica Borbe u policiju pozvana u svojsvu građanina i da oni samo sprovode ono što im Republičko tužilaštvo naloži, advokat Zekićeve Sead Spahović smatra da je ispitivanje novinara potpuno bespotrebno.\n“Nije bilo nikakve potrebe za ovim, prema tome, tu nema nikakvog krivičnog dela, tu niko ne može da bude krivično gonjen. Može samo na silu, ali krivično delo nije izvršeno, a pogotovo nije izvršio novinar koji je preneo to što je saznao”, naveo je Spahović.\n“Ovo je jedna glupost, ovo će da ohrabri novinare, i treba da ih ohrabri, i treba sve da objavljujete”, poručio je on.\nNekadašnji premijer Zoran Živković kaže za B92 da je normalno da vlada donosi i odluke sa oznakama državna ili službena tajna, ali mu je ova o slučaju Kovačević veoma sporna, jer ne vidi šta je njen cilj.\nOn kaže da kod nas ne postoji zakon koji reguliše šta može nositi takvu oznaku, pa se nažalost sve svodi na slobodnu procenu ministara.\n“Po kom osnovu, sa kojom idejom, sa kojim ciljem, sa kojom pameću država sebe dublje uvlači u problem te kafanske tuče. Ovakvim odlukama država postaje praktično saučesnik u svemu tome”, rekao je Živković.\n“Mislim da je ono što je trenutno najopasnija stvar, a to što se tu troši novac građana Srbije je takođe propblem, ali mislim da je prethodni problem zašto država radi ovakve gluposti i šta je ideja onoga ko je predložio i šta ćemo mi da dobijemo kao država, kao vlada, kao narod, time što se mešamo u kafansku tuču”, pita se on.\nŽivković kaže da Vlada, naravno, može da donosi poverljive odluke čak i kada je reč o sredstvima iz budžeta, ali kaže da je praksa da se to radio samo kod specifičnih nabavki za vojsku ili policiju, kao što je na primer kupovina oružja.\nAdvokat Miladina Kovačevića Borivoje Borović je u emisiji "Stanje nacije" na TV B92 rekao da sumnja da će istraga o odavanju službene tajne biti sprovedena, a bivši ministar pravde Vladan Batić smatra da je nemoguće da se otkrije ko je bio izvor informacija.\n"Policija neće hapsiti"\nDirektor policije Milorad Veljović najavio je da će sa predstavnicima lista "Borba" biti obavljen "razgovor u svojstvu građana", rekao je Veljović novinarima ponovivši da policija neće privoditi, niti hapsiti novinare. Upitan da li policija istražuje ko je iz Vlade novinarima dostavio povrerljivu informaciju, Veljović je odgovorio da policija postupa po nalogu Republičkog javnog tužilaštva.\nZekićeva je prethodno za B92 rekla da "ni po koju cenu" redakcija Borbe, ni ona lično neće otkriti izvor informacije o slučaju Miladina Kovačevića.\n"Dakle, ni po cenu da nas sve pohapse i zatvore redakciju, izvor je naš i štitićemo ga do kraja", rekla je ona.\nOna kaže da je Borba u većini slučajeva zadovoljna reakcijom kolega.\n"Svi su stali na našu stranu. Vlast po svemu sudeći nije računala na kolegijalnu novinarsku solidarnost u ovako osetljivim slučajevima, a s druge strane mislim da je ovo slučaj koji je prvi put u istoriji svih afera nakon 5. oktobra uspeo da ujedini javnost odnosno da su svi na strani istine", kaže Olivera Zekić.\nANEM protestuje zbog pritiska na medije\nAsocijacija nezavisnih elektronskih medija najoštrije protestuje povodom pritisaka koji se vrše na redakciju dnevnog lista “Borba” nakon objavljivanja informacije o tome da je Vlada Srbije odlučila da plati milion dolara kako bi se Miladinu Kovačeviću sudilo u Srbiji, umesto u Americi, za povređivanje američkog studenta Brajana Stajnhauera.\nANEM u saopštenju podseća da su, u skladu sa važećim Zakonom o javnom informisanju, mediji u Srbiji slobodni da objavljuju informacije o stvarima od javnog interesa bez obzira na način na koji su takve informacije pribavljene.\nANEM takođe ukazuje da, u skladu sa istim zakonom, u ovom slučaju novinar nije dužan da otkrije izvor svoje informacije.\nTa medijska organizacija podseća da je v.d. republičkog javnog tužioca Slobodan Radovanović izjavio da predmet interesovanja tužilaštva nisu medij i novinar koji je objavio informaciju o slučaju Miladina Kovačevića, a koja nosi oznaku službena tajna, već su predmet njihovog interesovanja lica koja su novinarima dala informaciju i na taj način odala tajnu. Tužilac je istakao da je tužilaštvo uvek do sada podržavalo i štitilo slobodu medija i javne reči i da će tako biti i ovog puta.\nU saopštenju se dodaje da ANEM pozdravlja takvo stanovište republičkog javnog tužioca po kojem krivična odgovornost eventualno može postojati na strani onih koji odaju tajnu, a ne na strani novinara i medija koji o već otkrivenoj tajni pišu.\nANEM, međutim, ukazuje da praksa nije uvek bila takva, te poziva tužilaštvo da odustane od krivičnog progona novinarki Televizije B92, Ivane Momčilović, Jasmine Karanac i Antigone Andonov, protiv kojih je, po optužnom predlogu Četvrtog opštinskog tužilaštvu u Beogradu, zakazan glavni pretres za krivično delo povrede tajnosti postupka.\nNovinarke su optužene zbog objavljivanja delova sadržaja transkripata prisluškivanih pripadnika takozvane "drumske mafije”, čija tajnost je već bila narušena od strane drugih lica.\nANEM se pridružuje i zahtevima da se u Srbiji zakonom jasno utvrde kriterijumi na osnovu kojih bi pojedini podaci mogli biti klasifikovani kao tajni. Time bi se sprečile zloupotrebe i neosnovana klasifikacija kao tajnih dokumenata koji su nesporno od javnog značaja.


M. Škrbić, J. Aleksić\nBIP raspolaže sa oko 13 hektara zemljišta na atraktivnoj lokaciji, od čega su četiri hektara kod Mostarske petlje, a devet hektara u Knez Danilovoj ulici\nUdruženje manjinskih akcionara BIP-a traži pomoć od države, a juče su se sastali sa predstavnicima Ministarstva ekonomije. Sa ovog razgovora utisci su potpuno različiti.\n- Na jučerašnjem sastanku u Ministarstvu ekonomije su nam obećali da nećemo ići u stečaj jer je BIP najstarija i najveća pivara na Balkanu - kaže Vojislav Čorović.\nU Ministarstvu ističu da malim akcionarima niko ništa nije obećao, jer o sudbini jednog preduzeća ne odlučuje politika već ekonomija.\n- A to znači da moramo prvo da sagledamo kompletnu situaciju u BIP-u i napravimo detaljnu analizu na osnovu koje ćemo odlučiti šta dalje. Ako se pokaže da imaju realne tržišne mogućnosti, tražićemo strateškog partnera, ako ne, ništa - kažu u ministarstvu.\nMilan Parivodić, bivši ministar za ekonomske odnose sa inostranstvom, rekao je juče agenciji Tanjug da bi država trebalo prvo da izmesti ovu fabriku iz centra grada.\nBIP raspolaže sa oko 13 hektara zemljišta na atraktivnoj lokaciji, od čega su četiri hektara kod Mostarske petlje, a devet hektara u Knez Danilovoj ulici.\nRadnici BIP-a su još prošle godine ukazivali na to da novi vlasnici firmu vode u stečaj optužujući ih da im je glavni cilj da što pre dođu do zemljišta koje se nalazi pored Prokopa, te da uništavaju proizvodnju i krčme imovinu fabrike, čija je vrednost u međuvremenu umanjena za tri puta.\nZa kratko vreme stigli su do duga od 20 miliona evra na ime poreza, zbog čega je 40 odsto imovine Poreska uprava već oduzela i prodala. I to nije sve.\n- Računi firme su već godinu dana u blokadi, pa su pojedini rukovodioci otvorili privatne žiro račune preko kojih se obavlja poslovanje firme, na šta smo mi ukazali i MUP-u i Poreskoj upravi - kaže Čorović i dodaje da su radnici još u julu 2008. podneli krivične prijave protiv rukovodstva BIP-a.\nZato Udruženje manjinskih akcionara BIP-a sada traži da im država nadoknadi štetu koju im je naneo većinski vlasnik i da državni revizor uradi analizu poslovanja od dana privatizacije firme.\n- Tražimo i da se procesuiraju sve krivične prijave, da se neplaćeni porezi i akcize naplate iz dela vlasništva koje pripada sada već bivšem većinskom vlasniku, a ne iz dela imovine čiji smo mi vlasnici. I kao najvažnije je da ljudi nastave da rade. 3


Brisel: Amerika ne može da inicira proces obnavljanja sankcija Iranu - Sputnjik Srbija\n15:19 14 April 2021\n11:00 20.09.2020 (osveženo 11:01 20.09.2020) Preuzmite kraći link\nIzjava američkog državnog sekretara Majka Pompea o obnavljanju sankcija UN prema Iranu i spremnosti Vašingtona da kazni sve koji se sa tim ne slažu pokrenula je potpisnice nuklearnog sporazuma da reaguju.\nRusko Ministarstvo spoljnih poslova saopštilo je da Savet bezbednosti Ujedinjenih nacija nije preduzeo nikakve korake koji bi vodili ka obnavljanju sankcija protiv Irana, a ponašanje Amerike okarakterisalo je kao običan performans.\nU Teheranu poručuju da SAD lažu tvrdeći da su sankcije ponovo stupile na snagu.\n„Savet bezbednosti UN je u potpunosti odbio zahtev SAD, koje nisu deo Zajedničkog sveobuhvatnog akcionog plana o iranskom nuklearnom programu, za obnavljanje sankcija. Proces obnavljanja sankcija nije ni počinjao", navode u iranskom Ministarstvu spoljnih poslova i dodaju da Iran smatra Ameriku, u svetlu najnovijih događaja, za najveću pretnju po mir i međunarodnu bezbednost.


pink.rs | PINK OTKRIVA: Migovi iz Rusije biće izloženi na proslavi Dana oslobođenja, a evo kada će biti SPREMNI ZA LET (VIDEO)\nKoliko za našu avijaciju znače avioni MIG-29 koji su nam proteklih dana stigli iz Rusije, na kojim vojnim zadacima će oni biti angažovani i kako je zamišljen aeromiting zakazan za 20. oktobar na kome će ove letelice biti zvanično predstavljene.\nGostujući u Jutarnjem program TV Pink na ovi temu govorili su pomoćnik ministra odbrane Nenad Miloradović, načelnik Uprave za odbrambene tehnologije Ministarstva odbrane general - major Bojan Zrnić i general Ranko Živak.\nMiloradović je govoreći o donaciji migova iz Rusije, istakao da je na političkom nivou sve odavno i lako sređeno i da su problem bila tehnička, odnosno protokolarna pitanja.\n- Nakon dopremanja, useledila je druga faza – odnosno sklapanje aviona, a potom sledi i treća, koja predviđa modernizaciju migova - naveo je Miloradović, ukazavši da je prema planu za narednih 10 godina sledeća najvažnija stvar posle prioritetne zaštite vazdušnog prostora obnavljanje PVO sistema.\nOn računa da će Srbija i u obnavljanu PVO sistema imati podršku Rusije.\nKako je dodao, Srbija , kao i druge zemlje u regionu ima sličnu dinamiku nabavke vojne opreme, iako se politika i organizacija vojske razlikuj, sve prolaze korz težak i skup put zanavljanja.\n- Samo je Mađarska rešila pitanje lovaca i nabavila eskadrilu gripena za zaštitu vazdušnog prostora, ali ne samo to… - istakao je Miloradović.\nGeneral - major Bojan Zrnić je istakao das u toku aktivnosti na tehničkoj pripremi aviona i da su naši tehničari su potpuno stručno sposobni da obave taj posao, a prošli su i obuku u nadležnim centrima u Rusiji.\n- Cilj je obezbediti bezbednost vazdušnog prostora i kontrola, budući da imamo veliku ekspanziju u civilnom vazdušno saobraćaju, a postoje brojne pretnje od terorizma do organizovanog kriminala – istakao je Zrnić.\nAko ne budemo sposobni da kontrolišemo svoj vazušni prostor, on bi onda bio crna rupa.\n- Imamo dovoljno pilota, izvršili smo preobuku nekoliko mladih pilota, a još nekoliko će proći obuku. Ovo je novina u tehničkom smislu, imajući u vidu da će avionic biti opremljeni naoružanjem koje će biti na najrespektabilnijem nivoiu u ovom delu Evrope – istakao je Zrnić.\nGeneral Ranko Živak je objasnio da su avioni koje je Srbija dobila bili su letnom stanju, a budući da su bili dostavljeni rasklopljeni, do 20. oktobra će biti sastavljeni, ali neće leteti.\n- Nakon toga sledi modernizacija migova, koju su naši vojni avioni već prošli. Želja nam je da imamo unificiranu flotu 10 migova. Avioni će imati performanse i naoružanje koje će obezbediti zaštitu vazdušnog prostora Srbije- uveren je Živlak.\nOn je istakao dad a je sa aspekta aerodinamčkih performansi MIG 29 u samom svetskom vrhu, ted a je presudan ljudski faktor, dakle pilot koji mora da izvuče maksimum iz njega.\n- Morate imati više aviona od onih koji su vam trenutno raspoloživi. Imate 10 aviona, a sedam je operativno - rekao je Živlak i dodao da je je logistički paket, podjednako važan kao i donacija.\nLogistički paket, podrzumeva pojačavanje sistema održavanja i nabavku kritičkih rezervnih delova. U migove će biti ugrađen dodatni sistem senzora i omogućiti predvidivo održavanje i ukazati na neočekivane kvarove.\n- Životni vek aviona je 30 godina, a nakon operacija konstruktora produžava se na 40 godina, sa kontrolnim pregledom na 35 – dodao je Živlak.\nKorisnici će biti oduševljeni: Fejsbuk uvodi velike promene\nOtkazan let Beograd-Njujork!


Mihajlović: Otpustom duga niko neće trpeti, postoji ugovor\nM. D.\t 19. januara 2016. 09:36\nOtpust duga koji je zatražen od beogradskog aerodroma prema “Er Srbiji” predviđen je ugovorom i zbog toga niko neće trpeti, niti imati štetu, izjavila je danas potpredsednica Vlade Srbije i ministarka građevinarstva, saobraćaja i infrastrukture Zorana Mihajlović.\n“Ne vidim nikakav problem što smo ispoštovali ne samo ugovornu obavezu, nego smo omogućili da se dalje radi. To što je država sada uradila jeste da je omogućila da i Aerodrom i Er Srbija dalje rade”, rekla je ministarka.\n“Imamo ugovor koji je objavljen i javan, napravljen je ugovor i to je dogovor dve ugovorne strane. Mislim da je tu potpuno jasno po ugovornim stranama, takva odluka je odneta i mislim da je Srbija samo dobila i razvojem aerodroma, i aerodrom se ovom brzinom ne bi razvijao da nema Er Srbije koja se ovom brzinom razvija”, rekla je Mihajlović.\nPrijava za let Er Srbije na šalterima od sutra 30 evra\nIstorijski let: Prvi put kompletno ženska posada u avionu Er Srbije\nOna je kazala da je stanje “Jat ervejza” pre dve godine “nebo i zemlja u odnosu na današnji aerodrom i u odnosu na Er Srbiju danas”.\n“Vi meni hoćete da kažete da ce aerodrom imati ozbljne probleme zato što je u ugovoru koji postoji oprošten novac za Er Srbiju, ali zar ne mislite da je odlično što je Er Srbija ovde, što aerodrom i Er Srbija danas funkcionišu i prihode koji ostvaruju su takvi da ne bi to mogli da zamislimo pre dve godine”, odgovorila je Mihajlović na pitanje novinara KRIK-a da li je aerodrom na šteti zbog toga.\n“Da podsetim na Fijat, jesmo li pomogli i mi još zvanično ne znamo kako izgleda ugovor Fijata i šta država danas radi da bi omogućila da Fijat radi. Nemam ništa protiv toga da se pojavi veliki investitor, da dođe na primer Mercedes i napravi svoju fabriku. Ja sam za to da mi kao država damo sve što možemo da bi on radio ovde”, kazala je Mihajlović i ponovila da zbog oprosta dugova niko neće trpeti.\nOna je kazala da se Aerodrom “Nikola Tesla” u Srbiji dobro razvija i jedini u regionu ima trend rasta.\nUpitana o privatizaciji, ministarka je kazala da još nije doneta konačna odluka.\n“Dajte malo vremena da se sve završi po redu kako smo pričali. Ništa nećemo raditi netransparentno, zato smo prvo razgovarali da dobijemo privatizacionog savetnika koji će pregledati sve bilanse i dati svoje predloge”, rekla je ona.\nMihajlović je navela i da mnogo toga može biti u predlozima, i da se može desiti da ne dođe do privatizacije, da bude strateško partnerstvo i da je preostalo još mnogo toga što treba da se uradi.\nMreža KRIK objavila je da je Vlada Srbije zatražila od beogradskog aerodroma otpust više od 22 miliona dolara duga koji je napravio avio-prevoznik “Er Serbia” i da to nanosi štetu beogradskom aerodromu.\nGradonačelnik Beograda i predsednik Nadzornog odbora Er Srbije Siniša Mali rekao je, odgovarajući na pitanja novinara o tome kakvi bi bili bilansi “Er Srbije” da nema otpusta duga, da ne bi bio ovakav bilans i da bi kompanija bila u bankrotu ili stečaju, a Srbija bi bila bez nacionalne aviokompanije.\n“Mi ne bismo imali ono što danas imamo i aerodrom bi bio najlošije rangirani aerodrom u regionu. Bez nacionalne aviokompanije, nemate ni rast nacionalnog aerodroma”, rekao je Mali.\nOn je kazao da kao predsednik Nadzornog odbora ne vidi šta je tu novo i šta je tu vest, budući da ugovor između vlade i Etihada javan i da je objavljen još pre godinu i po dana.\n“Tu pišu jasna prava i obaveze dve ugovorne strane, ne vidim šta je tu vest. Er Srbija je u ovom trenutku najuspešnija, najveća aviokomanija u regionu i sada je tema da li i kada putujemo za Ameriku ponovo”, rekao je Mali.\nOn je naveo da je Er Srbija prošle godine imala profit od skoro četiri miliona evra, pretprošle 2,7 miliona evra i da se ugovorne obaveze ispunjavaju u potpunosti i s jedne i sa druge strane.\nPrema njegovim rečima, ove godine ističe trogodišnji plan restrukturiranja.\nUpitan da li su oko oprosta duga konsultovani akcionari, Mali je naveo da odluku o oprostu duga donosi Nazdorni odbor, a da su u njemu predstavnici i manjinskih i većinskih akcionara.\nEr SrbijaZorana Mihajlovićdug


Irak: Najmanje 30 mrtvih u novom talasu protesta - BIGportal.ba\n26 Oktobra, 2019 26 Oktobra, 2019 016\nNajmanje 30 ljudi je poginulo u novom talasu protesta širom Iraka, kada je policija otvorila vatru da bi rastjerala demonstrante, saopštila je poluzvanična iračka Visoka komisija za ljudska prava.\nDesetine hiljada ljidi, uglavnom mladih i nezaposlenih muškaraca, preplavile su juče trgove i blokirale ulice u Bagdadu, protestujući zbog teške ekonomske situacije i lošeg rada javnih službi, prenosi AP.\nNereda je bilo i u Nasiriji, Amari, Samavi i još nekim iračkim gradovima.\nKako je saopštio visoki irački bezbjednosni zvaničnik, demonstranti u Bagdadu su poginuli kada su snage bezbjednosti ispalile bojevu municiju kako bi ih rastjerale.\nOn je rekao da je policija upotrijebila i suzavac i gumene metke protiv demonstranata.\nDo nasilja u Nasiriji je došlo kada je iračka šiitska militantna grupa Asaib Al al-Hak otvorila vatru na grupu demonstranata koji su pokušavali da uđu u njenu lokalnu kancelariju, dok su u južnom gradu Amara učesnici protesta pokušali da uđu u kancelarije lokalne milicije.\nDemonstranti su zapalili kancelarije šiitske političke partije i šiitske milicije u južnoj iračkoj provinciji Mutana, saopštila je policija.\nProtesti protiv korupcije, nezaposlenosti i nedostatka osnovnih usluga, koji su izbili početkom mjeseca, postali su nasilni pošto su bezbjednosne snage počele da koriste bojevu municiju.\nPoslije nedjelju dana nasilja u prijestonici Iraka i južnim dijelovima zemlje, vladinom istragom utvrđeno je da su snage bezbjednosti koristile prekomjernu silu, usmrtivši 149 osoba i ranivši više od 3.000. Ubijeno je i osam pripadnika bezbjednosnih snaga.\nObjavio snimak kako se drogira pa uhapšen u Bihaću


Izvršni odbor Narodne banke Srbije odlučio je na sednici od 12. 11. 2015. godine da referentnu kamatnu stopu zadrži na postojećem nivou od 4,5 odsto.\nPrema odredbama Zakona o zateznoj kamati („Sl. glasnik RS“, broj 19/12), na iznos duga koji glasi u dinarima, stopa zatezne kamate utvrđuje se na godišnjem nivou, u visini referentne kamatne stope Narodne banke Srbije uvećane za osam procentnih poena (član 3. Zakona). Na osnovu ove odredbe i neizmenjenog iznosa referentne kamatne stope, zatezna kamata je utvrđena u visini od 12,5% (4,5 + 8,0). Kretanje zatezne kamate u 2015. godini dato je u narednoj tabeli:\nod 12. 10. 2015.i dalje\nNa osnovu ovih odredaba i nepromenjene referentne kamatne stope od 4,5%, kretanje pomenutih kamatnih stopa u 2015. godini dato je u narednoj tabeli:\nod 10. 9. 2015. do 13.10.2015.\nod 14. 10. 2015.i dalje\nNaredna sednica Izvršnog odbora NBS na kojoj će se odlučivati o referentnoj kamatnoj stopi biće održana 10. decembra 2015. godine.


Marihuana u SAD postaje legalna, psi tragači idu u penziju\nPolicijski psi iz Virdžinije koji su tragali za marihuanom, silom moraju u prevremenu penziju jer se ta savezna država SAD priprema da 1. jula legalizuje marihuanu za „rekreaciju odraslih“.\nU drugim državama SAD to se već desilo, te je i Virdžinija pse koji otkrivaju marihuanu prestala da koristi čak i pre no što su njeni poslanici prošlog meseca glasali za legalizaciju. Poseban zakon koji je stupio na snagu u martu zabranjuje policiji da zaustavlja ili pretražuje bilo koga samo zbog mirisa marihuane.\nCentralna policija Virdžinije penzioniše 13 obučenih pasa, dok mnoga manja policijska odeljenja i šerifove kancelarije šalju u penziju po jednog ili dva psa.\nVećina stanica je u procesu kupovine i obuke novih pasa za otkrivanje samo ilegalnih vrsta droge: kokaina, heroina i metamfetamina. Ali, neka policijska odeljenja nemaju po 15.000 dolara za kupovinu i obuku novog psa, pa sasvim ukidaju „pseće jedinice“.\nMedjutim, pošto psi obučeni za više vrsta droge, upozoravaju na isti način na sve njih, nemoguće je reći da li ukazuju na prisustvo sada dozvoljene marihuane ili neke nedozvoljene droge. Psi takođe ne mogu da razlikuju malu, legalnu količinu marihuane „za rekreaciju“ od veće, i dalje ilegalne količine, namenjene trgovini.\nZa policiju to znači da se više ne može osloniti na pse, tim pre što su trgovci drogom odnedavno našli način kako da ne dospeju na sud: kada policijski pas signalizira da je negde našao drogu, tu obično već gori cigareta marihuane i policija ništa ne može jer je marihuana sada legalna, a pretraga se prekida pošto je dovedeno u pitanje dosad puzdano policijsko dokazno sredstvo pseći nos.\nBritanija će obezbediti još milijardu funti za vojnu pomoć Ukrajini\nUkrajinski predsednik Volodimir Zelenski je u obraćanju preko video-veze na samitu u Madridu rekao da je Ukrajini potrebno 5 milijardi dolara mesečno za njenu...\nEvropska Unija: Indirektni pregovori SAD i Irana završeni bez napretka\nPortparol američkog Stejt departmenta poručio je u saopštenju da Iran "nije uspeo da pozitivno odgovori na inicijativu EU i da stoga nije postignut napredak"...\nDirektorka američke Nacionalne obaveštajne službe Avril Hejns smatra da Putin i dalje ima iste ciljeve kao i one koje je imao na početku sukoba,...


IRF će plasirati 200 miliona eura u turizam, poljoprivredu, energetiku i infrastrukturu – Bankar.me\nJanuary 14, 2020 Članci, Ekonomija, FINANSIJE, SVE VIJESTI Leave a comment\nInvesticiono-razvojni fond planira da ove godine prihoduje 10.155.000 miliona eura, i to najvećim dijelom od kamata, dok će rezultat prije oporezivanja iznositi 414.500 eura, pokazuje plan rada ove kompanije za 2020. godinu.\nI ove godine Investicionorazvojni fond biće posvećen promociji i realizaciji programa podrške namijenjenih mikro, malim, srednjim i velikim preduzećima, navodi se u osnovnom okviru za poslovanje ove državne firme na čijem je čelu Zoran Vukčević, a koji je Vlada usvojila krajem 2019. godine. Kako je istaknuto, neki od glavnih ciljeva njihovih aktivnosti su otvaranje novih i očuvanje postojećih radnih mjesta, kreiranje dodate vrijednosti, odnosno pospješivanje procesa koji će stvoriti neki novi proizvod, te bolja pozicija crnogorskih proizvoda ne samo na domaćem, već i inostranom tržištu.\n“Završetak gradnje dijela auto-puta Bar Boljare predstavlja rješenje dijela izazova s kojim se Crna Gora suočava u domenu infrastrukture i umanjenja biznis barijera koje se odnose na mobilnost, održivo i efikasno poslovanje. Zato će kroz namjenske programe podrške, ali i putem uspostavljanja novih partnerskih relacija sa relevantnim institucijama IRF biti usmjeren i na ulaganja u infrastrukturne i projekte iz oblasti životne sredine, energetike i energetske efikasnosti”, dodaje se u dokumentu, prenose Dnevne novine.\nU kratkom osvrtu na dosadašnji rad, istaknuti su značaj ni rezultati Fonda od 2010. godine do danas.\n“Zahvaljujući konstatnom fokusu na unapređenju modela finansiranja koji ima za cilj da podrži i unaprijedi crnogorsku privredu, iRf je od 2010. do kraja novembra 2019. godine plasirao više od jedne milijarde eura. Tokom 2017. i 2018. godine odobreno je 385 miliona, dok je do kraja novembra prošle godine plasirano blizu 220 miliona eura”, stoji u planu rada za ovu godinu koji je usvojila Vlada.\nU istom dijelu procjenjuje se i da će ukupan iznos sredstava plasiranih tokom 2019. godine biti veći od 230 miliona, pa će za prethodne tri godine ukupan iznos premašiti 600 miliona eura.\nKad je u pitanju plasman sredstava tokom ove godine, prioritet će biti podrška kvalitetu smještajnih kapaciteta, kreiranje bolje pansionske i vanpansionske ponude i slični projekti namijenjeni diversifikaciji turističkog proizvoda i produženju turističke sezone. To podrazumijeva i povezivanje poljoprivrede sa trgovinom i turizmom, kao i povećanje biljne proizvodnje i stočarstva, te organske proizvodnje, što bi moglo da uslovi i rast primanja za one koji privređuju u okviru poljoprivrednih gazdinstava. IRF će ulagati i u infrastrukturu i povezivanje ruralnih područja. Uz to, akcenat je stavljen na mlade, žene u biznisu, nezaposlene visokoškolce, samostalne poljoprivredne proizvođače i tehnološke viškove.\nKako se navodi u planu, IRF namjerava da u ovoj godini plasira 200 miliona eura. Od tog iznosa, na dugoročne kredite koji će biti otplaćeni za najmanje godinu odnosi se 130 miliona, i to 95 miliona će direktno davati ova finansijska kompanija, dok će preostalih 35 miliona eura realizovati kroz aranžmane sa bankama u našoj zemlji i za njih će izdavati bankarsku garanciju. Preostalih 70 miliona eura namijenjeni su kratoročnim kreditima koje treba otplatiti za najviše 12 mj eseci i faktoring aranžmane.\n■ PRIHODI I RASHODI\nKako se precizira u finansijskom planu, od 10,16 miliona eura prihoda, čak 9,35 miliona eura odnosi se na kamate. Konkretno, od dugoročnih kredita i garancija prihodovaće 8,6 miliona, a od kratkoročnih kredita i faktoring usluga još 750.000. Naknade za obradu odobrenih kredita trebalo bi u kasu IRF-a da unesu 200.000 eura, za faktornig 130.000, dok će od kamata na vlastite depozite prihodovati još 360.000 eura. Od zakupa poslovnog prostora koji ova kompanija od ranije ima u svom vlasništvu bilansu će dodati još 15.000 eura, dok su ostali prihodi procijenjeni na 100.000 eura.\nS druge strane, najveće stavke među troškovima odnose se na kamate 3,47 miliona i rezervaciju sredstava 2,7 miliona eura. Međutim, nijesu manje značajni ni troškovi koji se odnose na radni angažman zaposlenih u IRF-u, za koje je izdvojeno 2,25 miliona eura. Opšti i administrativni troškovi, kako se prezicira, iznosiće 1,33 miliona eura. Od tog iznosa, za društveno-odgovorne aktivnosti i sponzorstva biće dato 216.000 eura, za amortizaciju još 140.000 eura, dok je za nabavku novog računarskog sistema i opreme izdvojeno još 136.000 eura. Kad je ovaj tip troškova u pitanju, posebno se izdvajaju još dvije stavke izrada propagandnog materijala za koju će biti dato čak 110.000 eura, te konsultantske usluge u vrijednosti 109.000 eura, pa će ukupni troškovi iznositi 9,74 miliona eura.\n“Projekcije godišnjih tokova gotovine pokazuju da će IRF i u 2020. imati dovoljno novčanih sredstava za izmirenje preuzetih obaveza i za realizaciju ciljeva. S obzirom na povećanje obaveza po ranije povučenim kreditnim sredstvima koje za 2020. godinu iznose blizu 27 miliona eura, planirano je da se posebna pažnja posveti upravljanju likvidnošću na mjesečnom, odnosno dnevnom nivou”, stoji u uvojenom planu rada za ovu godinu.\nPrema planu rada, i u ovoj godini biće više kapitalnih ulaganja. Naime, u proces razvoja informacionog sistema uključujući programska rješenja i opremu biće uložene 332.000 eura.\n“IRF ima najmeru da tokom 2020. godine kupovinom ili izgradnjom poslovnog prostora zadovolji potrebe za kvalitetnim i funkcionalnim radnim okruženjem. Procijenjena vrijednost investicije je 2,5 miliona eura”, pojašnjava se u dokumentu i predlaže da potencijalnom izvođaču radova bude ustupljen dio ovih nekretnina kao naknada za izvođenje radova.\nBiće nastavljeno kreditiranje zaposlenih za potrebe stambenog prostora, i to po povoljnim uslovima, za koje je planirano 360.000 eura, za kancelarijski i sličan materijal biće dato još 20.000, dok je za zamjenu dotrajalih automobila izdvojeno još 30.000 eura.\nU planu rada za ovu godinu precizira se i na koji način će IRF kreditirati zainteresovane, odnosno odabrane pojedince i kompanije.\n“Kreditni uslovi po kojima će se realizovati instrumenti ka krajnjem korisniku su sljedeći: maksimalan iznos kredita do deset miliona eura, rok otplate do 12 godina uključujući grejs period do četiri godine, kamatna stopa do pet odsto na godišnjem nivou, uz proporcionalan sistem obračuna kamata i naknada od jedan odsto iznosa odobrenog kredita”, precizira se u planu rada ove državne firme.\nZa infrastrukturne, projekte zaštite životne sredine i obnovljive izvore energije takođe je maksimalan iznos kredita deset miliona eura, s tim što je rok otplate 15 godina uključujući grejs period od najviše pet godina, dok ostaje ista kamata od pet i naknada od jedan odsto iznosa kredita. Kratkoročni krediti i faktoring finansiranje za slučajeve kada se dug vraća za najviše 12 mjeseci, maksimalan iznos kredita je deset miliona eura, kamatna stopa četiri odsto koja za izvoznike može biti smanjena na 3,5 odsto, te naknada 0,35 odsto ukupnog iznosa.\nIRF namjerava da u ovoj godini plasira 200 miliona eura. Od tog iznosa, na dugoročne kredite koji će biti otplaćeni za najmanje godinu odnosi se 130 miliona, i to 95 miliona će direktno davati ova finansijska kompanija, dok će preostalih 35 miliona eura realizovati kroz aranžmane sa bankama u našoj zemlji i za njih će izdavati bankarsku garanciju. Preostalih 70 miliona eura namijenjeni su kratkoročnim kreditima koje treba otplatiti za najviše 12 mjeseci i faktoring aranžmane.\nPOJMOVIinvesticije IRF Crna Gora\nPrevious Na prvoj ovogodišnjoj aukciji prodato 15 miliona eura državnih zapisa\nSljedeći Turističke agencije dužne da osiguraju putnike\nIRF: Dodjela kredita nije socijalna kategorija


Дачић захвалио амбасадору Мексика на успешном мандату и поновио најискренију захвалност на њиховом ставу по питању КиМ | Socijalistička partija Srbije\nDačić zahvalio ambasadoru Meksika na uspešnom mandatu i ponovio najiskreniju zahvalnost na njihovom stavu po pitanju KiM Vesti\n20 juna, 2020 u 09:21\nPrvi potpredsednik Vlade i ministar spoljnih poslova Republike Srbije Ivica Dačić primio je u oproštajnu posetu ambasadora Sjedinjenih Država Meksika Marka Antonija Garsiju Blanka koji uskoro završava svoj mandat u Beogradu.\nMinistar Dačić je istakao odličnu saradnju sa ambasadorom Garsijom Blankom tokom njegove četvorogodišnje službe u Republici Srbiji i poželeo mu uspeh u daljem radu. Ponovio je posvećenost Republike Srbije višedecenijskom prijateljstvu sa Sjedinjenim Državama Meksika i spremnost za dodatno osnaživanje saradnje na svim poljima.\nMinistar Dačić je čestitao na izboru Meksika za nestalnu članica Saveta bezbednosti Ujedinjenih nacija za period 2021-2022. godine, izrazivši očekivanje da će saradnja dve države u okviru međunarodnih organizacija, kao i do sada, biti veoma dobra. Podvukao je doslednost Meksika poštovanju temeljnih principa međunarodnog prava i ponovio najiskreniju zahvalnost na podršci suverenitetu i teritorijalnoj celovitosti Srbije.\nAmbasador Garsija Blanko je zahvalio prvom potpredsedniku Vlade i ministru Dačiću na izuzetnoj saradnji sa Ministarstvom spoljnih poslova Republike Srbije, istakavši, između ostalog, sve snažniju političku, privrednu i konzularnu saradnju dve države poslednjih godina. Istakao je da će Republika Srbija i ubuduće moći da računa na dosledno prijateljstvo Sjedinjenih Država Meksika.\nPrvi potpredsednik Vlade i ministar spoljnih poslova Republike Srbije Ivica Dačić i ambasador Marko Antonije Garsija Blanka potpisali su tokom današnjeg sastanaka Sporazum o prosvetnoj, kulturnoj i sportskoj saradnji i Memorandum o razumevanju o diplomatsko-akademskoj saradnji između dve države. Konstatovano je da će potpisivanje ovih sporazuma doprineti daljem približavanju i saradnji između dve države.


Grupa Renault predstavila nacrt plana, kojim namerava da uštedi više od 2 milijarde evra u periodu od tri godine - GARAŽA\n29/05/2020 Garaža Klub 0 Comments\nPoteškoće sa kojima se suočava Grupa, velika kriza sa kojom se suočava cela automobilska industrija i važnost ekološke tranzicije su imperativi koji podstiču kompaniju da ubrza svoju transformaciju.\nNacrt plana će povećati otpornost kompanije fokusiranjem na generisanje protoka novca, ali će pritom kupac ostati prioritet u poslovanju. Zasniva se na efikasnijem pristupu operativnim aktivnostima i strogim nadzorom nad resursima.\nOsim toga, planom se postavljaju osnove dugoročnog razvoja Grupe Renault. U Francuskoj će grupa biti organizovana oko strateških poslovnih područja sa obećavajućom budućnosti: električnih vozila, lakih komercijalnih vozila, kružne ekonomije i inovacija visoke dodate vrednosti.\nOvi veliki regionalni centri izvrsnosti koji se nalaze u Francuskoj će biti osnov oporavka Grupe Renault. U Flinsu i Guyancourtu Grupa će reorganizovati svoje aktivnosti.\nAko Grupa Renault planira da sprovede nužne promene u radnoj snazi kako bi se omogućio povratak profitabilnom i održivom rastu, predana je tome da to sprovede na osnovu dijaloga sa socijalnim partnerima i lokalnim vlastima.\nOvaj projekat prilagođavanja radne snage zasnivao bi se na prekvalifikaciji radnika, internoj mobilnosti i dobrovoljnim odlascima. Ovaj proces, kojim bi se obuhvatilo gotovo 4.600 radnih mesta u Francuskoj i više od 10.000 radnih mesta u ostatku sveta, bi se protegao na period od tri godine.\n„Verujem u naše prednosti i naše vrednosti i uveren sam da će naš menadžment uspeti da sprovede predviđenu transformaciju kao i da će ovim planom naša Grupa uspeti da povrati svoju punu vrednost. Planirane promene su ključne da bi se osigurala održivost kompanije i njen dugoročni razvoj. Zajedničkim snagama i uz potporu naših partnera iz Alijanse ćemo uspeti da ostvarimo svoje ciljeve i da učinimo Grupu Renault velikim igračem u automobilskoj industriji u godinama koje su pred nama. Potpuno smo svesni naše odgovornosti i činjenice da se planirana transformacija može sprovesti samo ako poštujemo zainteresovane strane naše Grupe i uz socijalni dijalog na visokom nivou”, izjavio je Jean-Dominique Senard, predsednik Odbora direktora u Renaultu.\n„U kontekstu nesigurnosti i kompleksnosti situacije u kojoj se nalazimo, ovaj projekat je ključan da bi se ostvarili stabilni i održivi rezultati, pri čemu zadovoljstvo kupca ostaje prioritet. Oslanjanjem na naše brojne prednosti, kao što su električna vozila, na resurse i tehnologiju Grupe Renault i Alijanse kao i smanjenjem složenosti procesa razvoja i proizvodnje naših vozila, želimo da stvorimo ekonomiju skale kojom ćemo povećati svoju profitabilnost i osigurati svoj razvoj u Francuskoj, ali i na međunarodnom nivou. Ovaj projekat će nam omogućiti da se puni samopouzdanja okrenemo prema budućnosti,” dodala je Clotilde Delbost, privremena glavna direktorka Renaulta.\nProjekatom su obuhvaćeni sledeći ključni elementi:\nPovećanje efikasnosti i smanjenje troškova razvoja i proizvodnje, koristeći konsolidovana sredstva Alijanse, približno 800 miliona evra:\npojednostavljenje dizajna i razvoja vozila: smanjenje upotrebe različitih vrsta komponenti, povećanje standardizacije, programi Predvodnik – Sledbenik unutar Alijanse,\noptimizacija resursa: fokusiranje na razvoj strateških tehnologija visoke dodate vrednosti u razvojnim pogonima Ile-de-France; optimizacija upotrebe istraživačkih centara u inostranstvu i podizvođača; optimizacija procesa validacije snažnijom upotrebom digitalnih kanala.\nOptimizacija proizvodnje kojom će se uštediti približno 650 miliona evra\nubrzanje transformacije proizvodnih pogona širom primenom načela Industrija 4.0,\npoboljšanje procesa u novim razvojnim projekatima: ubrzanje digitalizacije i postupka od „dizajna do procesa”.\noptimizacija industrijskih kapaciteta:\nglobalna proizvodnja smanjena sa 4 miliona vozila 2019. na 3,3 miliona vozila do 2024. (prema Harbouru Reference)\nprilagođavanje broja zaposlenika u proizvodnji.\nobustava planiranog povećanja proizvodnih kapaciteta u Maroku i Rumuniji, procena adaptacije proizvodnih kapaciteta Grupe u Rusiji, procena racionalizacije proizvodnje menjačkih kutija širom sveta.\nu Francuskoj će predmet dubinskih konsultacija sa svim akterima, posebno socijalnim partnerima i lokalnim vlastima biti četiri radna predloga za optimizaciju procesa proizvodnje.\nRenault pokreće postupak konsultacija u fabrikama Douai i Maubeuge kako bi se razmotrilo osnivanje optimizovanog centra izvrsnosti za električna vozila i laka komercijalna vozila u severnoj Francuskoj.\notvorena rasprava o prenameni fabrike u Dieppeu nakon završetka proizvodnje Alpinea A110.\nu Flinsu, stvaranje ekosistema cirkularne ekonomije na lokaciji, uključujući prebacivanje aktivnosti iz pogona Choisy-le-Roi.\nu Fonderie de Bretagne Renault započinje reevaluaciju strategije.\nVeća efikasnost funkcija potpore, približno 700 miliona evra\noptimizacija opštih i marketinških troškova: digitalizacija kojom će se smanjiti troškovi marketinga, racionalizacija organizacije i smanjenje troškova povezanih sa funkcijama potpore, itd.\nPreusmeravanje fokusa aktivnosti za bolju alokaciju resursa\nRefokusiranje na osnovnu delatnost Grupe kroz promenu opsega poslovanja se posebno odnosi na:\ndeo integrisane distribucijske mreže RRG u Evropi.\nprenos udela Grupe Renault u društvu Dongfeng Renault Automotive Company Ltd (DRAC) u Kini na društvo Dongfeng Motor Corporation i prestanak prodaje putničkih vozila pokretanih motorima sa unutrašnjim sagorevanjem pod markom Renault na kineskom tržištu.\nOvi planovi će se predstaviti predstavnicima zaposlenih u skladu sa primenjivim pravilnicima.\nProcenjeni trošak implementacije ovog plana iznosi otprilike 1,2 milijarde evra.\nOznake: 2020, plan, renault, ušteda\nPrevious Previous post: Nova Mokka: Opel fokusiran na logotip modela\nNext Next post: Milan Belin novi predsednik Srpske asocijacije uvoznika vozila i delova


Prijave protiv klanica zbog otpadnih voda u Dunavu | Autonomija\nBogaroški je objasnio da je vodna inspekcija, koja je u sastavu tog sekretarijata, izvršila kontrolu mesne industrije Matijević, Neoplante i firme Trifunović i da su kod svih utvrđene nepravilnosti.\n„Protiv mesne industrije Matijević je podneta prijava za privredni prestup, protiv Neoplante i firme Trifunović su podnete prekršajne prijave“, kazao je Bogaroški novinarima.\n„Evidentno je da je Pokrajinski sekretarijat učinio sve što je u našoj moći da se spreči dalje postupanje sa kojim smo se sretali u tri navrata. Sasvim je sigurno da ovo pitanje ne sme da bude pitanje za politička prepucavanja i prebacivanje odgovornosti, već svaki od organa koji ima nadležnosti treba da postupi na isti način kao mi i pokuša da spreči dalje izlavanje klaničnog otpada u Dunav, umesto što se sada prebacuje odgovornost na druge i kroz nečinjenje omogućavaju akcidenti“, istakao je Bogaroški.\n„Mi sami ne možemo da rešimo ništa, već samo segment koji je u našoj ingerenciji, što smo uradili i to očekujemo i od drugih, kao i do novosadskog Vodovoda“, rekao je pokrajinski sekretar za vodoprivredu.


Prijem u Skupštini grada za predstavnike Saveza penzionera – Veliki Park\nZa predsednike Saveza penzionera Srbije dr Andriju Savića i Udruženja penzionera šumadijskog okruga, Dragana Mikića koji su danas prisustvovali redovnom zasedanju Skupštine udruženja penzionera šumadijskog okruga, predsednik Skupštine grada Miroslav Petrašinović i članica Gradskog veća za zdravstvenu i socijalnu zaštitu dr Gordana Damnjanović, u Svečanom salonu gradske uprave organizovali su prijem. Prijemu su prisustvovali predsednik Udruženja penzionera Kragujevac Ratko Tomašević i Danica LJujić, sekretar gradskog udruženja.\nNa inicijativu gradonačelnika Dašića, formirano je kao posebno skupštinsko telo Komisija koja prati i koja je zadužena za unapređenje položaja starijih lica na seoskom području a koju čine bivši načelnici gradskih uprava, odbornik, načelnica Šumadijskog upravnog okruga na čelu sa Ratkom Tomaševićem, bivšim načelnikom, rekao je predsednik Petrašinović. Zadatak Komisije je analiza šta je to što je potrebno starim licima na seoskom području. Kao primarno pitanje izdvojila se zdravstvena zaštita jer postoje sela u kojima, zbog normativa predviđenih Zakonom o zdravstvenoj zaštiti o broju kartona i slično, nema domova zdravlja. Gradsko veće je zato donelo odluku o formiranju zdravstvenih mobilnih timova zajedno sa Domom zdravlja koji će naredna tri meseca kontinuirano obilaziti sela i po unapred utvrđenoj šemi obavljati preglede. Pored toga, istakao je Petrašinović, po nalogu Štaba za vanredne situacije u prethodnom periodu omogućena je imunizacija sugrađana na seoskom području.\nGrad Kragujevac brojnim drugim aktivnostima pomaže starim licima, ljudima koji su izgradili naš grad i našu zemlju u svakoj prilici i u svakoj mogućnosti a to smo činili i tokom prvog udara epidemije kada su volonteri obilazili stara lica i nosili pakete pomoći. Trudimo se i nalazimo način da pomognemo gradsko udruženje penzionera i kada je u pitanju socijalna pomoć i socijalna davanja, oko tri hiljade lica starijih od 65 godina, svake godine dobije neki vid socijalne pomoći. Obezbeđena je besplatna usluga javnog gradskog prevoza i svake godine se trudimo da podignemo tu lestvicu više i poboljšamo uslove života starijih Kragujevčana.\nNa prijemu se razgovaralo o položaju starijih sugrađana u gradu Kragujevcu. Grad ima čime da se pohvali, ocenjen je kao pozitivan primer sinteze aktivnosti lokalne samouprave i Udruženja što treba istaći jer konkretnim kontinuiranim aktivnostima daje poseban značaj najstarijim sugrađanima, rekao je dr Andrija Savić, predsednik Saveza penzionera Srbije. On je podsetio da u Srbiji ima nešto manje od 1,7 miliona penzionera ali i oko 230 hiljada starijih sugrađana koji nemaju taj status. Kada se govori i položaju penzionera treba se fokusirati na napore koje država preduzima u cilju materijalne pomoći i drugih vidova podrške. Republička organizacija saveza penzionera je najmasovnija nevladina organizacija sa blizu 700 hiljada registrovanih članova, a radom nastoji da artikuliše i zastupa interese ukupne penzionerske populacije. Poboljšanje ukupnog materijalnog položaja penzionera postižemo društvenim dijalogom sa nadležnim državnim institucijama. Zbir jednokratnih pomoći koje je u okviru ekonomskih paketa država obezbedila privredi i stanovništvu, za period od aprila prošle do februara sledeće godine u iznosu je od oko 500 evra u protivdinarskoj vrednosti za svakog penzionera i starijeg sugrađanina, kazao je dr Savić, predsednik nacionalnog saveza.\nSistem socijalne i zdravstvene zaštite kao i oblast rodne ravnopravnosti i ljudskih i manjinskih prava zastupljeni su kroz programe i aktivnosti koje intersektorski grad realizuje u saradnji sa udruženjem, dok je ekonomski deo sa pozicija država sistemski rešen, rekla je dr Damnjanović, članica Gradskog veća i istakla da ono što takvom sistemu nedostaje, ne samo u gradu Kragujevcu već u čitavoj zemlji jesu regionalni centri za palijativnu negu i demenciju i mentalno zdravlje.\nPrema rečima Dragana Mikića, predsednika Udruženja penzionera Šumadijskog okruga na redovnoj Skupštini biće predstavljen izveštaj o radu za tekuću i plan rada za narednu godinu. Kroz svoj rad i aktivnosti pomažemo najugroženijim penzionerima u vidu obezbeđivanja ogreva i najneophodnijih životnih namirnica po regresiranim cenama i na više rata.\nU narednih nekoliko dana uz podršku PIO fonda, Udruženje će uručiti 800 paketa kragujevačkim penzionerima a iz sopstvenih sredstava već je uručilo 200 paketa sugrađanima sa najnižom penzijom, kazao je Ratko Tomašević, predsednik Udruženja penzionera Kragujevac.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 3 новембра, 2021


Microlab M-300U zvučnik cena, cene Srbija, prodaja Beograd Novi Sad Niš\nMicrolab M-300U zvučnik cene\nZVUČNICI Microlab M300U 2,1 w/USB &"Output power: 38 Watt RMS, Power distribution: 12 Watt x 2+14 Watt RMS w/USB/SD and FM Radio Harmonic distortion: < 0,3% 1 W 1 kHz, Frequency response: 40 Hz - 20 kHz Signal/Noise ratio: > 80 dB, Separation: > 40 dB Dimensions ( W x H x D), Su,... specifikacija\ncena od 4.117,00 do 4.999,00 din | prodavnica (11)\nZVUČNICI Microlab M300U 2,1 w/USB &"Output power: 38 Watt RMS, Power distribution: 12 Watt x 2+14 Watt RMS w/USB/SD and FM Radio Harmonic distortion: < 0,3% 1 W 1 kHz, Frequency response: 40 Hz - 20 kHz Signal/Noise ratio: > 80 dB, Separation: > 40 dB Dimensions ( W x H x D), Su\nEPonuda nije internet prodavnica već Vam omogućava da brzo i lako nađete Microlab M-300U zvučnik po najjeftinijoj ceni. Naš cilj je da kupci budu što bolje informisani o ponudi Microlab zvučnik M-300U na tržištu Srbije. Vrlo lako nalazite željeni proizvod za kategoriju PC zvučnici cene, ne morate da lutate od sajta do sajta za Microlab PC zvučnici, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Microlab M-300U zvučnik sa PRODAVCEM. EPonuda ne može da garantuje potpunu tačnost specifikacije i slika za Microlab M-300U zvučnik. Pre kupovine, podatke za Microlab zvučnik M-300U proverite na sajtu PROIZVOĐAČA.


KOŠULJICA BOJE LILA: Nova garderoba Granične policije plaćena 1,8 miliona KM | Slobodna Bosna\nKOŠULJICA BOJE LILA: Nova garderoba Granične policije plaćena 1,8 miliona KM\nNabavku jakni i kišnih mantila Granična policija povjerila je mostarskoj firmi Tekstilna industrija, a vrijednost potpisanog ugovora je 580 hiljada KM.\n16. Jun. 2016 16. Jun. 2016\nMenadžment Granične policije BiH na čelu sa direktorom Zoranom Galićem odlučan je u namjeri da se u ovoj policijskoj agenciji dosljedno (ne) provode radikalne mjere štednje.\nNaime, pred zaključenje prošle budžetske godine od ostvarenih „ušteda“ koje bi bile vraćene u državni budžet menadžment Granične policije odlučio je obnoviti službenu garderobu svojih pripadnika, a u tu svrhu potrošili su više od 1,8 miliona KM!\nZa nabavku košulja kratkih i dugih rukava i majca kratkih i dugih rukava Granična policija sklopila je dva ugovora sa travničkom firmom PTD Man. Prvi ugovor, „težak“ skoro 340 hiljada KM, potpisan je 26. novembra, a drugi ugovor od 485 hiljada KM potpisan je 31. decembra prošle godine.\nCijena jedne košulje premašila je iznos od 40 KM, što je preskupo s obzirom na količinu košulja koju je firma PTD Men isporučila Graničnoj policiji. Ako se ovome doda i činjenica da je sastav i ljetnih i zimskih košulja 67 posto pamuk, a 33 posto poliester, sve su prilike da će pripadnicima Granične policije biti vruće i ljeti i zimi.\nUgovor o isporuci ljetnih i zimskih pantalona i suknji zaključen je 30. decembra prošle godine sa firmom Uslužnost iz Sarajeva, a vrijednost ugovora je 479 hiljada KM. Konačno, 27. novembra zaključen je i ugovor sa mostarskom firmom Tekstilna industrija o isporuci jakni i kišnih mantila u vrijednosti od 580 hiljada KM.\nKako nezvanično saznajemo, pozivajući se na Zakon o slobodi pristupa informacijama, pojedini pripadnici Granične policije tražili su na uvid ugovore potpisane sa navedenim firmama, što im je onemogućeno pod izgovorom da pružanje takvih informacije nije u javnom interesu.\nBilo kako bilo, nema nikakve sumnje da će dokumentacija o kupovini košulja, majica, pantalona, suknji, jakni i mantila biti proslijeđena Tužilaštvu BiH koje će utvrditi da li kupovina garderobe „vrijedne“ 1,8 miliona KM zavređuje njihov, ako ne zavređuje javni interes.


Izvor: NoviMagazin.rs, 26.Mar.2020, 10:23\nTo je 26. napad na objekte SAD ili međunarodne koalicije u Iraku u poslednjih šest meseci.\nRakete su pale blizu Operacionalne komande Bagdada koja koordinira iračku policiju i vojne snage, navodi se u saopštenju, prenosi AP. Komandni centar je nekoliko stotina metara udaljen od američke ambasade koja je redovna meta raketnih napada.\nNiko nije preuzeo odgovornost ni za jedan od ovih napada, međutim Vašington je optužio proiranske oružane grupe.\nNapad se dogodio istog dana kada međunarodna koalicija evakuiše još jednu bazu u Iraku, drugu koju napuštaju...\nDve rakete ispaljene su danas, 26. marta, na "zelenu zonu" u Bagdadu gde se nalazi sedište iračke vlade i ambasada SAD, saopštila je iračka vojska, prenosi agencija Frans pres. To je 26-i napad na objekte SAD ili međunarodne koalicije u Iraku u poslednjih šest meseci. Rakete su pale blizu Operacionalne...


STANOJEVIĆ NAPUŠTA PARTIZAN: Trener napušta Humsku na kraju sezone\nAutor: Glas javnosti 17.05.2022. u 11:11\nPo završetku sezone, Aleksandar Stanojević će napustiti poziciju šefa stručnog štaba Partizana bez obzira na epilog poslednje dve utakmice.\nOdluka je takva da ju je aktuelni strateg već nagovestio čelnicima kluba kako bi imali dovoljno vremena da u pauzi između dva prvenstva posegnu za narednim rešenjem.\nRukovodioci tima iz Humske su pokušavali da odvrate Stanojevića od ovakvog poteza, uvereni da je najbolje rešenje i za naredni takmičarski ciklus, ali su shvatili da je emotivno potrošen i da više ne vidi svrhu rada u srpskom fudbalu.\n"S obzirom kako stvari funkcionišu i kako se dešavaju nije realno da uzmemo titulu. Nije nam dozvoljeno. Bili smo pokradeni u više situacija. Oduzeta nam je titula koju smo zaslužili. Vrlo sam razočaran zbog toga. Ni nadam se više. Činjenica je da nam na ključnim utakmicama nisu dozvolili da pobedimo. Stvarno sam razočaran, ne znam na koji način više ovde da funkcionišem i radim", predočio je Stanojević na poslednjoj konferenciji za medije.\nfk partizanaleksandar stanojević


Savet Vlade za praćenje primene UN preporuka za ljudska prava i Mreža organizacija za decu Srbije potpisali su Memorandum o saradnji\nMODS u vladinom Savetu za praćenje primene preporuka UN za ljudska prava\nPredsednica Saveta Vlade za praćenje UN preporuka Suzana Paunović i direktor Mreže organizacija za decu Srbije Saša Stefanović potpisali su Memorandum o saradnji vladinog Saveta za praćenje primene preporuka mehanizama UN za ljudska prava i Mreže organizacija za decu Srbije (MODS).\nDirektor Mreže organizacija za decu Srbije Saša Stefanović istakao je da ovaj Memorandum pokazuje posvećenost vladinog Saveta na ispunjavanju preporuka od strane Ujedinjenih nacija, kao i prepoznavanje interesa za aktivnom komunikacijom sa udruženjima građana.\nSuzana Paunović je istakla značaj saradnje koju Savet ostvaruje sa organizacijama civilnog društva, naglasivši da je Savet koji je uspostavljen primer dobre prakse na šta je ukazao i veliki broj zemalja članica UN prilikom predstavljanja izveštaja u Ženevi u okviru trećeg ciklusa Univerzalnog periodičnog pregleda.\nSavet se zasniva na principu transparentnosti i inkluzivnosti, a to potvrđuje i činjenica da u njegovom radu učestvuju organizacije civilnog društva, međunarodne organizacije i nezavisna tela, ocenila je Paunović, dodajući da je cilj obezbeđenje kontinuiteta napretka u oblasti ljudskih prava.\nPaunović je navela da je Mreža organizacija za decu Srbije organizacija civilnog društva koja broji više od 90 članica, i da je za Savet posebno značajno jačanje saradnje sa ovom organizacijom u cilju sveobuhvatnijeg praćenja svih preporuka UN u oblasti prava deteta.\nVladin Savet za praćenje primene preporuka UN za ljudska prava je jedinstvena platforma za dijalog vladinih i nevladinih aktera kada je u pitanju sprovođenje i praćenje sprovođenja međunarodnih obaveza u oblasti ljudskih prava. Od 2014. godine, kada je uspostavljen Savet, svih šest ugovornih tela UN pred kojima su razmatrani državni izveštaji, kao i članice Saveta za ljudska prava UN kao najvažnijeg tela UN u oblasti ljudskih prava, pohvalile uspostavljanje i rad ovog mehanizma.\nOdržana interna obuka „Osnove sistema socijalne zaštite“\nOdržana šesta sednica Saveta za praćenje primene preporuka UN za ljudska prava


Beogradski glas (Beta) – Predstavnici dela opozicije su se u Beogradu sastali sa specijalnim izaslanikom Sjedinjenih američkih država za Zapadni Balkan Metju Palmerom.\nOn je uz to okačio i naslovne strane tabloida na kojima je njegov lik zamenjen Palmerovim i njegovo ime Palmerovim, pa je tako medju naslovima i „Palmer sprema ubistva“, „Palmer traži haos pre praznika“ …\nPredsednik Demokratske stranke Zoran Lutovac izjavio je da je na sastanku sa Palmerom izneo stavove o neophodnosti stvaranja uslova za slobodne i poštene izbore u Srbiji.\nAmerička ambasada objavila je danas da se izaslanik SAD Metju Palmer sastao sa „liderima širokog spektra političkih partija u Srbiji“.\nKako je ambasada SAD navela na svom tviter profilu, Palmer je naglasio važnost učešća u demokratskim debatama.\nOznakeDragan Đilas Metju Palmer Naslovna-centar Naslovna-traka opozicija


U Topličkom okrugu smanjen broj krivičnih dela - Blace Info Press\nU Topličkom okrugu smanjen broj krivičnih dela\nAutor: Gorica Šegović · 31. maja 2018.\n-U periodu januar-majove godine evidentirana su 384 krivična dela, što je za osam odsto manje u odnosu na isti period prošle godine kada je evidentirano 417, izjavio je načelnik Policijske uprave Prokuplje(PU) Nenad Kaličanin.\nU prvih pet ovogodišnjih meseci na području Prokuplja, Blaca, Žitorađa i Kuršumlije, koje pokriva Policijska uprava, zabeleženo je 47 teških krađa što je za 25,4 odsto manje u odnosu na isti period lane.\n-Od 150 krivičnih dela sa nepoznatim počiniocem 64 odsto su rasvetljena. Tokom petomesečnog rada realizovano je 35 zaplena opojnih droga i sa ulice sklonjeno 3,419 kilograma narkotika, izjavio je načelnik PU i dodao da je u istom periodu 2017.godine relizovana 21 zaplena i oduzeto 13,728 kilograma opojnih droga.\nPripadnici policije su protiv 31 osobe podneli krivične prijave zbog krivičnog dela neovlašćene proizvodnje, stavljanja u promet i neovlašćenog držanja opojnih droga.\nGovoreći o nasilju u porodici, Kaličanin je podvukao da su u periodu januar-maj ove godine evidentirana 54 krivična dela nasilja u porodici, izrečeno ukupno 118 hitnih mera, 71 mera zabrane učinioca da kontaktira žrtvu nasilja i prilazi joj i 39 mera privremenog udaljavanja učinioca iz stana.\n-Pojačanom kontrolom pripadnika saobraćajne policije broj saobraćajnih nezgoda u prvih pet meseci ove godine manji jeza 7,4 odsto u odnosu na isti period prošle godine. Od 1.januara do kraja maja registrovane su 62 saobraćajne nezgode u kojima je jedna osoba poginula. Prošle godine u navedenom periodu bilo je registrovano ukupno 67 saobraćajnih nezgoda u kojima je poginulo osam osoba, rekao je Kaličanin i naglasio da su pripadnici saobraćajne policije zbog prekoračenja brzine, vožnje pod dejstvom alkohola, nekorišćenja sigurnosnog pojasa, nepropisnog preticanja podneli 6.112 prekršajnih prijava.\nU cilju sprovođenja projekta “Matura 2018” organizovana su predavanja maturantima u svim prokupačkim srednjim školama.\nRadeći na prevenciji pripadnici policije organizovali su mnogobrojne radionice, tribine, predavanja , kao što su „Osnovi bezbednosti dece”, „Bezbedno dete-bezbedna škola”, „Za život bez straha i predrasuda, reci NE nasilju”, „Profesionalna orijentacija”,„Dani otvorenih vrata” i druge po obdaništima, osnovnim i srednjim školama.\n-Sa radom zaposlenih u PU Prokuplje u prvih pet ovogodišnjih meseci mogu biti zadovoljan. Nastojaćemo da još više radimo na bezbednosti građana i imovine u narednom periodu, izjavio je načelnik Kaličanin.\nSledeća vest Maturanti osnovne škole“ Stojan Novaković“ iz Blaca slavili uz trubače\nPredhodna vest Opština Prokuplje dobila je od Kompanije LEONI donaciju vrednu tri miliona dinara


U Srbiji 2.771 novi slučaj virusa korona, preminulo 56 osoba\nPrema najnovijim podacima Instituta za javno zdravlje Srbije „Dr Milan Jovanović Batut“, na respiratorima je 213 pacijenata. Hospitalizovana je 5.610 osoba.Broj preminulih od posledica virusa korona povećan je na 11.281.Ukupan broj registrovanih slučajeva zaraženih virusom korona od početka epidemije u Srbiji iznosi 1.235.828, a testirano je 6.693.075.Procenat smrtnosti je 0,91 odsto.\n15:17 22.11.2021 (Osveženo: 15:27 22.11.2021)\nU Srbiji je, u poslednja 24 sata, potvrđen još 2.771 slučaj zaraženih virusom korona od 14.946 testiranih, dok je 56 pacijenata preminuo sa kovidom 19.\nPrema najnovijim podacima Instituta za javno zdravlje Srbije „Dr Milan Jovanović Batut“, na respiratorima je 213 pacijenata. Hospitalizovana je 5.610 osoba.\nBroj preminulih od posledica virusa korona povećan je na 11.281.\nUkupan broj registrovanih slučajeva zaraženih virusom korona od početka epidemije u Srbiji iznosi 1.235.828, a testirano je 6.693.075.


RTCG - Radio Televizija Crne Gore - Nacionalni javni servis :: Fudbal :: Španija: Zabranjeno reklamiranje kladionica na dresovima\n09. 07. 2020. 18:11 >> 18:07 0\nOd sljedeće sezone kladioničarksim kompanijama biće zabranjeno da se reklamiraju na dresovima fudbalskih klubova u španskoj ligi. Kako je prenio El Pais, španske vlasti pooštravaju propise u vezi sa oglašavanjem kladioničarskih kompanija.\nTo će uticati na Valensiju, Alaves, Leganes, Granadu, Majorku, Sevilju, Osasunu i Levante, čiji je glavni sponzor kladioničarska kompanija.\nPrema španskom zakonu o oglašavanju, dozvoljen je prozor od četiri sata za reklamiranje kladioničarskih kompanija, od jedan čas poslije ponoći do pet časova ujutro.\nOsim na dresovima, kladioničarske kompanije neće više moći da sponzorišu ime stadiona ili bilo koji drugi aspekt klubova.\nŠpanska vlada namjeravala je da odluku o zabrani uvede ovog ljeta, ali je odgođeno uvođenje zbog vanrednog stanja zbog pandemije korona virusa, pa će novi zakon, kada prođe kroz Brisel, biti na snazi od početka naredne sezone 2020/2021.\nBarsa ubjedljiva u Vitoriji, dva gola Mesija\n21:28 Zvanično: Tores u Sitiju\n20:48 Nadal ne igra na US Openu\n18:42 Otkazan Masters u Madridu\n17:50 Rudar doveo Matsuija i Pejovića\n16:53 SPFCG: Draško Božović najbolji igrač sezone\n16:33 Povukao se Kasiljas, Real ga nazvao najboljim golmanom u istoriji\n13:27 Sjutra nastavak Lige Evrope\n12:58 Poznato kada startuje nova sezona Serije A\n12:24 Šampionati Evrope naredne godine u Geteborgu i Tampereu\n12:08 Korona Ronaldu spriječila transfer u PSŽ\n09:36 Lejkersi obezbijedili prvo mjesto, tripl-dabl Jokića


EU dala konačni pečat otvaranju pregovora sa Skopljem i Tiranom\nRadnici peru prozore na kojima su zastave Evropske unije i Severne Makedonije u Skoplju, februar 2019. godine\nLideri zemalja članica Evropske unije su u četvrtak uveče, 26. marta, podržali zaključke Saveta ministara kojm se odobrava otvaranje pristupnih pregovora EU sa Severnom Makedonijom i Albanijom.\nOvo stoji u zajedničkoj deklaraciji nakon sastanka šefova država i vlada EU koji su imali video-konfereciju da bi raspravljali o merama u krizi zbog izbijanja korona virusa.\nDeklaracijom šefova država i vlada otvaranje pristupnih pregovora sa Skopljem i Tiranom sada je formalno.\nU zaključima Saveta ministara, koje je sinoć podržao i najviši evropski nivo, navodi se da se poziva Evropska komisija da bez odlaganja podnese predlog pregovaračkog okvira, a prva međuvladina konferencija trebalo bi da bude sazvana bez odlaganja nakon usvajanja ovog okvira.\nOtvaranje pristupnih pregovora u slučaju Severne Makedonije je bezuslovno i u zaključcima sa ministarskog sastanka, poziva se na početak procesa “odmah nakon usvajanja pregovaračkog okvira”.\nSa druge strane, Albanija tek treba da ispuni niz uslova pre održavanja prve međuvladine konferencija kojom se obeležava otvaranje prvog poglavlja u pregovaračkom postupku. Između ostalog, Albanija treba da sprovede izborne i pravosudne reforme, obezbedi nesmetano funkcionisanje ustavnog i višeg suda, kao i transparentno finansiranje politčkih partija.\nEvropski komesar za proširenje Oliver Varhelji (Varhelyi) je nakon ministarskog sastanka u utorak naglasio da su obe zemlje ubrzale reforme i pokazale konkretne rezultate. Obećao je da će Evropska komisija ubrzo predstaviti pregovarački okvir “kako bi pregovori mogli početi ubrzo”.\nPozitivna odluka o Severnoj Makedoniji i Albaniji je rezultat nove metodologije sa kojom je izašla Evropska komisija početkom februara i pozitivnih izveštaja koje je objavila Komisija gde zaključuje da su i Skoplje i Tirana napredovali u neophodnim reformama u procesu evropskih integracija.\nSeverna Makedonija čeka na otvaranje pristupnih pregovora od 2009. godine, a Albanija od 2018.\nU oktobru prošle godine, Francuska je blokirala pozitivnu odluku uslovljavajući je izmenom u pristupu u pregovorima o članstvu.


Vučić u Alpbahu: Trudim se da za Srbiju izborim najviše moguće | Radio Kosovska Mitrovica\nVučić u Alpbahu: Trudim se da za Srbiju izborim najviše moguće\n25. August, 2018 18:54 |\nPredsednik Srbije Aleksandar Vučić boravi u Austriji, gde učestvuje na Evropskom forumu Alpbah. Poručuje da će na Forumu razgovarati i sa Hašimom Tačijem – ma koliko to, kako kaže, bilo teško i mučno. Ističe da, kad god nema razgovora, postoji opasnost da Srbi budu ugroženi. Razgovaraće, dodaje, i sa mnogim međunarodnim partnerima, s gledišta onoga što može da učini za Srbiju i kako da to bude održivo, uključujući i rešavanje pitanja Kosova i Metohije.\nstakao je da razgovara i da će razgovarati o budućnosti Zapadnog Balkana, ali da ga pre svega zanima budućnost Srbije i naših građana.\n“Kako možemo da napredujemo ka EU, kako da ekonomski napredujemo, kako da uradimo sve da ljudi u Srbiji žive bolje i da to učinimo održivim. Da bismo mogli da imamo svake godine povećanje plata i penzija, da bismo mogli da zarađujemo više, da bismo mogli da i dalje smanjujemo javni dug kao u prethodne dve godine, da imamo suficit u budžetu”, rekao je Vučić\nIstiče da su to preduslovi za neuporedivo bolji život i drugačiju Srbiju.\nPoručuje da moramo da sačuvamo mir i stabilnost u regionu, te da je KiM jedna od teških i veoma važnih tačaka.\n“Sasvim je izvesno da će to biti jedna od ključnih tema razgovora i sa Sebastijanom Kurcom, Johanesom Hanom, predsednikom Austrije Van der Belenom, pa i sa Tačijem, uz predstavnike EU. Ne očekujem ništa lako, ništa jednostavno. Ali, da vidimo da li možemo da se pribiližimo nečemu ili smo i dalje podjednako udaljeni kao što smo i bili do sada”, rekao je Vučić.\n“Jedna od tema je perspektiva Zapadnog Balkana na forumu, na kojem obojica govorimo. Tu ćemo govoriti javno, a nadam se da ćemo, uz predstavnike EU imati mogućnost za razgovor o stvarnom rešavanju problema”, rekao je Vučić pred početak Foruma.\nNaveo je da će razgovarati sa Tačijem, ma koliko to bilo teško i mučno. Ističe da je to uvek blagorodno i da donosi veću bezbednost i sigurnost za naše građane na KiM. Ako nema razgovora postoji opasnost da Srbi budu ugroženi, napominje predsednik.\n“Ljudima u Srbiji hoću da kažem, pošto sam se naslušao priče o patriotzmu nekih kojima je ranije bila mantra da ih neko naziva izdajnicima, koji danas govore pogrdno o rukovodstvu Srbije i meni, a da ni sami ne znaju zbog čega, da oni čine to sa velikom nervozom”, istakao je Vučić.\nOni se, kaže, “plaše da može doći do preokreta u savremenoj srpskoj istoriji, jer bi Srbija mogla izaći po prvi put tako da nije gubitnik”.\n“Da ne kažem kao dobitnik, ali kao neko ko je mogao da sačuva nacionalne interse. Oni u strahu od takvih preokreta navijaju protiv toga, za status kvo i da Srbija izgubi sve. Kažu bolje da izgubimo sve jer ćemo moći da kukamo i plačemo. Ne želim da kukamo i plačemo, već da nešto za budućnost uradimo, da ne budemo večiti gubitnici u svemu”, poručio je predsednik.\nVučić je istakao da će dati sve od sebe da ovaj pristup, koji nije gubitnički, pristup rada, odgovornosti i ozbiljnosti, da taj pristup pobedi.\n“Ja ću i ovde podsetiti da se radi o budućnost srpskog i albanskog naroda, a ne svih ostalih koji bi preko naše grbače da kroje neke druge karte, mape i pitanja”, podvukao je predsednik.\n“I albanski političari, poput Ljimaja, i mnogi u svetu kažu da je za njih sve završeno kad je reč o Kosovu i da Srbi nemaju ništa”, ukazao je Vučić i dodao da se i na Evropskom forumu, kao i u svakoj drugoj prilici, trudi da za Srbiju izbori mnogo više od tog “ništa”.\nVučić će prisustvovati ceremoniji otvaranja “Političkih razgovora” Evropskog foruma Alpbah 2018 na temu “Različitost i otpornost” i učestvovaće u diskusiji “Nove perspektive na temu proširenja Evropske unije”.\nSrpski predsednik već po dolasku u Alpbah imao je neformalne razgovore i bilateralne susrete, a tokom večeri sledi i, kako Tanjugsaznaje, večera koju u čast šefova država priređuje predsednik Austrije Aleksander van der Belen.\nU okviru “Političkih razgovora” predsednik Srbije govoriće u diskusiji pod nazivom “Nove perspektive na temu proširenja Evropske unije”.\nInače, opšta tema ovogodišnjeg foruma je “raznolikost i otpornost”, što će biti i moto razgovora o EU.\n“Demokratski sistemi moraju biti otporni kako bi obezbedili stabilnost i sigurnost”, navodi se u programu “Političkih razgovora”, koji počinju u subotu.\n“Politički razgovori” baviće se budućnošću EU, ali i odnosima Evrope i Izraela, Evrope i Rusije, Švajcarskom, te i stanjem demokratije.\nTokom “Političkih razgovora” neće biti održane samo velike diskusije, već će biti organizovano i 17 razgovora u manjem krugu, koji će se baviti odnosom EU i Rusije, kao i civilnim društvom i populizmom, te i evropskom bezbednošću u doba hibridnih pretnji.\nEvropski forum Alpbah sastoji se od više celina – “zdravstveni razgovori”, “Sureti”, “Politički razgovori”, “Tehnološki razgovori”, “Pravni razgovori”, “Ekonomski razgovori”, “Razgovori o finansijskom tržištu”, “Umetnost i kultura” i “Međuverska meditacija”.


Poreska Uprava :: Novosti :: Sokolović: Netačno da je prihod budžeta zbog notara manji\nPoreska uprava Biro za informisanje Novosti Sokolović: Netačno da je prihod budžeta zbog notara manji\nSokolović: Netačno da je prihod budžeta zbog notara manji\nBEOGRAD, 23. novembar 2014. godine - Savetnik direktora Poreske uprave Srbije Ranko Sokolović izjavio je da nije tačan zaključak da je državni budžet na gubitku, jer su pojedine poslove od sudova preuzeli javni beležnici.\nSrpsko advokatsko društvo (SAD) je saopštilo da je državni budžet na gubitku više od 39 miliona dinara mesečno zbog prestanka naplate sudskih taksi za overe, pošto to od početka septembra obavljaju javni beležnici, njih ukupno 93 u celoj Srbiji.\nMeđutim, Sokolović je Tanjugu rekao da se taj zaključak iznosi neargumentovano i proizvoljno, a nije ni tačan.\nPrema podacima Poreske uprave, ukupno naplaćeni javni prihodi od advokata u 2013. godini iznosili su oko 3,63 milijarde dinara.\nNa primer, u septembru 2013. javni prihod od advokata je iznosio 248,14 miliona dinara, a u istom mesecu ove godine 314,36 miliona. U oktobru 2013. su javni prihodi ove struke iznosili 414,2 miliona, a u istom mesecu ove godine 485,03 miliona. I u novembru je zabeleženo povećanje po istom osnovu sa 221,88 na 290,81 miliona dinara.\n"To ukazuje da su povećani ukupni javni prihodi advokata u ova tri meseca, od kad rade i javni beležnici", rekao je Sokolović.\nOn je podsetio da su notari startovali sa radom u septembru 2014. i u tom mesecu je na ime PDV-a od njih uplaćeno 463.579 dinara, u oktobru oko 16,43 miliona, a u novembru 28,94 miliona dinara.\n"Ukupno, je iznos PDV-a koji su javni beležnici platili u ova tri meseca oko 45,84 miliona dinara, dok ostali računi javnih prihoda, gde na primer spadaju i porezi i doprinosi za zaposlene, iznose oko 15,22 miliona. Ukupno, od javnih beležnika je u ova tri meseca prihod u budžetu iznosio 61,06 miliona dinara", rekao je Sokolović.\nSokolović je kao primer naveo i to da prosečna mesečna obaveza advokata koji su u sistemu paušalnog oporezivanja, a takvih je, prema njegovim rečima oko 75- 80 odsto u Srbiji, iznosi oko 27.000 dinara. Istovremeno, kaže sagovornik Tanjuga, obaveze javnog beležnika sa iste teritorije, odnosno onog koji posluje na istoj opštini, iznose u proseku 350.000 dinara (PDV plus ostali javni prihodi).\n"Ono što je predmet današnjih polemika je nije prevashodno u našem delokrugu rada. Sudske takse se naplaćuju shodno Zakonu o sudskim taksama a to nije posao Poreske uprave, da administrira utvrđuje ili kontroliše naplatu tih taksi. Ipak, važno je znati da iznos od 40 odsto tih taksi odlazi u budžet, dok 60 odsto pripada sudovima", rekao je Sokolović ističući da je i to jedan od razloga zašto ne može da se prihvati kao tačna tvrdnja da se naplatom PDV prema javnim beležnicima umanjuje prihod budžeta Srbije.\nPrema podacima Poreske uprave, u prvih osam meseci ove godine, a na ime republičkih sudskih taksi, ukupno je uplaćeno 6,1 milijarda dinara, što je za 9,9 odsto manje nego u istom periodu 2013. kada je uplaćeno 6,7 milijardi dinara.\nU oktobru ove godine, po istom osnovu, uplaćeno je 617 miliona dinara, čak 46 odsto manje nego u oktobru 2013. kada je uplaćeno 902 miliona dinara.\nU septembru je na ime republičkih sudskih taksi uplaćeno je 614 miliona dinara, a u istom mesecu prošle godine 749 miliona dinara, ili 22 odsto više.\nSokolović je ukazao da bi trebalo imati u vidu da advokati u Srbiji štrajkuju od 17. septembra 2014. što je gotovo 70 dana.\n"Zato je krajnji zaključak da ne bi trebalo da se iznose tvrdnje proizvoljno da se na taj način smanjuje direktno prihod budžeta budući da se za isti iznos plaćenog PDV-a samo povećava ukupan prihod države", rekao je Sokolović.\nJavni beležnici su, navodi on, u obavezi da evidentiraju promet preko fiskalnih kasa, a to je uređeno, kako je precizirao, posebnom uredbom koja je u primeni od 1. oktobra 2014.\n"Porez na dodatu vrednost (PDV) koji se od njih naplati u celosti pripada budžetu Srbije. S druge strane, prihod po od advokata paušalaca se raspoređuje delom i loklanim samoupravama u zavisnosti od toga gde je sedište advokatske kancelarije", rekao je Sokolović.


Šta vozi pevač Metalike - Muški magazin - trendovi, fitness, lifestyle, saveti, devojke... `\nSlušali vi rok muziku ili ne, sigurni smo da znate za bend METALIKA. Metalika je jedan od najuspešnijih metal bendova svih vremena koji je i danas vrlo aktivan i koji gotovo svake godine pravi koncerte i turneje. Frontmen, pevač i gitarista benda, Džejms Hetfild jedan je od najprepoznatljivijih rokera, koji je svojim ikoničnim glasom i "teškim" pesmama, obeležio čitavu generaciju.\nIako ulazimo u moderno doba gde se sve menja i napreduje, pa i muzika, Metalika je uspela da ostane verna svom zvuku, pa je to jedan od razloga zbog kojih je ona i dalje slušan i cenjen bend. Zbog velikog uspeha benda, članovi Metalike uspeli su da zarade ogromne količine novca, a najuspešnij od svih članova, verovatno je Džejms Hetfild.\nOvaj čovek je sada otac, muž i porodičan čovek, pa svoje vreme i novac najviše troši na svoje najdraže, ali kaže da je opsednut kolima i da u svojoj auto kolekciji ima na desetine automobila. Ono što njega izdvaja od drugih kolekcionara, jeste činjenica da on restaurira napuštene automobile koje nalazi na poljima, garažama i ambarnima.\n"Automobili su kao gitare. Uvek imaju da ispričaju neku priču i da nam učine život zanimljivim. Kada pronađem neki napušten auto koji decenijama stoji i rđa, prosto ne mogu a da ga ne uzmem i u njega ne unesem nov život, jer znam da će on imati još mnogo toga da nam ispriča", rekao je Hetfild i sa ponosom pokazao jednu od najlepših, najređih i najinteresantnijih auto kolekcija na planeti.\nPROČITAJTE SLEDEĆI TEKST: Kia predstavila električni krosover budućnosti


eKapija.com u internacionalnoj mreži "Tender-Service" eKapija.com u internacionalnoj mreži “Tender-Service” – Personal magazin\nPoslovni portal “eKapija” (www.ekapija.com) omogućio je domaćem tržištu pristup najvećoj regionalnoj bazi tendera iz Srbije, Hrvatske, BiH, Slovenije, zemalja jugoistočne i srednje Evrope, kao i Evropske unije. Preduzeće “eKapija.com” (www.ekapija.com)…\nPoslovni portal “eKapija” (www.ekapija.com) omogućio je domaćem tržištu pristup najvećoj regionalnoj bazi tendera iz Srbije, Hrvatske, BiH, Slovenije, zemalja jugoistočne i srednje Evrope, kao i Evropske unije.\nPreduzeće “eKapija.com” (www.ekapija.com) postalo je partner internacionalnog projekta “Tender-Service” (www.tender-service.com), koji je prisutan u čak 14 evropskih zemalja. Time će korisnicima biti omogućeno da u svakom trenutku odlučuju o učešću na tenderima preuzetim iz više od 1.000 različitih izvora, od kojih je više od 80 iz Srbije.\nPristup inostranim tenderima, još jedna je mogućnost za učešće naših firmi na međunarodnom tržištu, posebno domaćim, izvozno orijentisanim kompanijama, kojima je domaće tržište postalo tesno. Servis obuhvata sve privredne oblasti, a ono što je izuzetno značajno za dalju standardizaciju poslovanja prema insotranstvu, tenderi su klasifikovani po zvaničnim evropskim kodovima. Korisnici sistema svakoga dana na svoj email dobijaju tendere iz oblasti i iz zemalja koje sami izaberu, na engleskom jeziku ili na nacionalnom jeziku odabrane zemlje.\n– Ponuda tendera iz 14 zemalja je još jedna prilika da naše firme dobiju nove poslove u inostranstvu. U Srbiji posluje veliki broj firmi, koje svojim kvalitetom mogu da pariraju preduzećima u Evropi. To je dobra prilika da učešćem na međunarodnim tenderima, pokažu svoje potencijale i proboljšaju poslovanje – izjavio je Zdravko Lončar, direktor preduzeća eKapija.\nKako bi tenderi u potpunosti odgovarali specifičnim zahtevima i potrebama klijenata, eKapija je oformila posebnu službu za korisnike ovog sistema, koja pomaže klijentima u sastavljanju profila za najefikasnije pretraživanje i pronalaženje željenih podataka.\neKapija.com u internacionalnoj mreži “Tender-Service” was last modified: December 16th, 2008 by Redakcija


Home / VESTI / Vesti iz EPuS-a / KAKO SE KOMUNICIRAJU EVROPSKE INTEGRACIJE U SRBIJI?\nDebatu je otvorila Tamara Radlović, predsednica EPuS - lokano veće Kikinda, a na debati su govorili prof. Dr Slobodan Samardžić sa Fakulteta političkih nauka; Milica Saračević iz sektora za koordinaciju procesa pristupanja i praćenje Sporazuma o stabilizaciji i pridruživanju, Kancelarija za Evropske integracije i Neda Živanović, projektna konsultantkinja.\nPredsednica EPuS-lokalno veće Kikinda, Tamara Radlović je pozdravila govornike i publiku i izrazila zadovoljstvo jer je formiran savez 14 lokalnih veća zajedno sa EPuS-om, tačnije „Mreža Evropskog pokreta u Srbiji“ koja je uspela da ujedini članove oko istog cilja koji predstavlja unapređenje usklađivanja, koordinaciju i pokretanje zajedničkih programa i akcija posvećenih izgradnji demokratske Srbije u ujedinjenoj Evropi. Takođe, istakla je da javnost u Srbiji u većini ima pozitivan stav i percepciju o sistemu vladavine prava u zemljama članica EU, ali da ovakav sistem u većini nije poželjan u RS, ili da je većina skeptična po pitanju procesa pridruživanja i reformi koje taj proces zahteva (iz istraživanja javnog mnjenja o stavovima o EU).\nProf. dr Slobodan Samardžić je istakao da EU funkcioniše u senci njene velike krize i gotovo je nemoguće analizirati njen fenomen na samu krizu. Pod krizom podrazumevamo disfunkcionalnost EU u bitnim segmentima njenog postojanja, pre svega u oblasti ekonomske i monetarne unije, unutar koje se reprodukuju najvidljiviji pojavni oblici krize – kriza javnih dugova, opšta finansijska kriza i dugogodišnja preovlađajuća recesija. Na pitanje „Ko u EU donosi odluke“ rekao je da su uloge institucija prilagođene vrsti i značaju pravnih akata koji se usvajaju, čime je omogućena bolja ravnoteža između odgovornosti i efikasnosti. Sa većim ovlašćenjima Parlamenta, proces odlučivanja je donekle približen građanima EU. Nova pravila podstiču fleksibilnost, stalnu i bližu saradnju ključnih učesnika u procesu.\nMilica Saračević je napravila osvrt i spomenula da su pregovori o pristupanju započeti januara 2014. godine i prva četiri pregovaračka poglavlja otvorena su tokom ovog perioda izveštavanja, uključujući i poglavlje 35 koje se bavi normalizacijom odnosa između Beograda i Prištine i vladavinom prava iz poglavlja 23 i 24. Jedno od aktuelnih pitanja za evrointegracije Srbije je i stav prema genetski modifikovanoj hrani (GMO) gde je govornica istakla da EU ima jedan od najstrožijih režima kada je u pitanju GMO, koji se koristi za ljudsku ishranu. Zabranjeno je stavljanje na tržište GMO hrane koja nije prošla dugu i rigoroznu proceduru odobravanja u kojoj se ispituju njena rizična svojstva. Ova procedura u praksi prosečno traje oko 45 meseci. Na kraju, odobrena GMO hrana mora biti propisno obeležena, kako bi potrošači bili obavešteni da li hrana koju kupuju sadrži u sebi genetski modifikovane sastojke i kako bi sami doneli odluku o tome da li žele da konzumiraju GMO. Takođe je rekla da će se tradicionalni proizvodi kao što su sirevi i rakija koji se prave u domaćinstvima i dalje moći proizvoditi za sopstvene potrebe a ukoliko se budu prodavali na tržištu, biće neophodno da ispunjavaju opšte zahteve koji se odnose na bezbednost prehrambrenih proizvoda u svim državama članica EU.\nNeda Živanović je govorila o EU kao najvećem donatoru u Srbiji, sa više od tri milijarde evra grantova u poslednjih 15 godina u svim oblastima, od vladavine prava, reforme javne uprave, društvenog razvoja, do životne sredine i poljoprivrede. Samo za obnovu posle poplava iz maja 2014. godine, EU je donirala Srbiji 173,6 miliona evra, dok je više od 20 miliona evra dala kao pomoć u suočavanju sa talasom izbeglica i migranata. Danas, pomoć EU pre svega je usmerena na podršku Srbiji da se pripremi za preuzimanje i efikasno sprovođenje obaveza svog budućeg članstva u EU. Takođe je istakla da process integracije Srbije u EU donosi nove mogućnosti u području obrazovanja i razmena u sklopu programa EU namenjeni mladima i studentima. Zasad Srbija ima pristup program Erasmus + Evropske komisije koji ima za cilj povećati razmenu mladih u zemljama Evrope i EU, prvenstveno u nevladinom sektoru. RS takođe ima pristup program Tempus, koji omogućuje saradnju i razmenu visokoškolskih ustanova između država članica EU i država kandidata te Zajednice. Što se tiče uticaja procesa integracija na zapošljavanje, bitno je reći da će na važnosti dobiti znanje stranog jezika, stručna znanja i veštine, koji će biti jedan od preduslova uspešnog zapošljavanja mladih.\nU vrlo zanimljivom delu za diskusiju prisutni su bili jako zainteresovani pored tema o kojima su govornici pričali i o budućnosti Evropske unije, daljem toku procesa evropskih integracija, koliko će se evropske politike dalje menjati u skladu sa najnovijim dešavanjima itd.


Novim zakonskim predlogom Vlada legalizuje rad bez ugovora | Insajder\nVlada Srbije, uprkos kritikama stručnjaka za radno pravo, usvojila je Predlog zakona o pojednostavljenom radnom angažovanju na sezonskim poslovima u određenim delatnostima koji sadrži odredbu da će sezonski radnici imati usmeni ugovor sa poslodavcem. Predlog zakona se odnosi na sezonske radnike u poljoprivredi, šumarstvu i ribarstvu u Srbiji. Ako ovaj zakon bude usvojen u Skupštini, prvi put u srpskom zakonodavstvu će biti legalizovan rad na osnovu usmenog dogovora.\nFoto: Insajder / radno zakonodavstvo, radnici, propisi\nPrema predlogu zakona, poslodavac ima obavezu da radnika pre početka posla upozna sa uslovima na radu kao što su visina naknade, očekivani period angažovanja, pauza, radno vreme, kao i da ga obavesti o bezbednosnim rizicima koji idu uz taj posao. Stupanjem sezonskog radnika na rad smatra se da je prihvatio uslove rada i da je time zaključen usmeni ugovor o obavljanju sezonskih poslova.\nMeđutim, ostaje nejasno kako će bilo ko utvrditi da li su poštovani dogovoreni uslovi ako nema pisanog traga koji se može koristiti na sudu.\nTakođe, nije jasno kako će radnici dokazivati povrede „usmenog ugovora“ ako do njih dođe, odnosno kako će inspekcija rada utvrditi koliko je stvarno utvrđena nadoknada bila, kao i kakvi su uslovi rada dogovoreni.\nMinistarstvo za rad i NALED s jedne strane, udruženja za radno pravo s druge\nTim povodom Insajder se ranije obratio Ministarstvu rada, ali i Nacionalnoj alijansi za lokalni ekonomski razvoj (NALED) koja je radila na ovom zakonu.\nI dok su u Ministarstvu rada insistirali da radna prava sezonaca uvođenjem „usmenog ugovora“ nisu ugrožena, u NALED-u tvrde da je usmeni dogovor predviđen kako bi se pojednostavila procedura prijave radnika što je, kako kažu, i svrha zakona.\nS druge strane, u Udruženju za radna prava ROZA za Insajder su istakli da će država ovakvim zakonom samo rasteretiti poslodavca dok će radnicima „po ko za koji put napraviti medveđu uslugu“.\nPored „usmenosti“ ugovora, odredba predloga zakona po kome poslodavac ima rok od dva meseca od dana stupanja na rad da izda potvrdu radniku o ugovorenim uslovima - i ako radnik to sam zatraži - ne uzima realan život i postojeću praksu u kome sezonski rad često traje kraće od dva meseca.\nSezonski rad, iako je oduvek bio deo sive zone, nakon sveopšteg ekonomskog kolapsa države i procesa privatizacije koji je deindustrijalizovao zemlju, postao je još rasprostranjeniji i teži, a za mnoge porodice i osnovni izvor prihoda.\nZakon o sezonskom radu, koji bi trebalo da zaštiti sezonske radnice i radnike, najavljuje se još od 2016. godine. Pozitivna strana zakona jeste ta da će sezonac biti prijavljen i imati pravo na penziono, socijalno i zdravstveno osiguranje u slučaju povreda.\nPredviđena je i niža stopa poreza za poslodavce koji angažuju sezonske radnike.\nCelu analizu Insajdera o nacrtu Zakona o pojednostavljenom radnom angažovanju na sezonskim poslovima pročitajte na sledećem linku.


Preko elektronske pijace dostava na kućnu adresu - Užicka Republika Press\nUsled novonastale situacije, od 30. marta 2020. godine, privremeno je prestala sa radom Zelena pijaca Lipa. Nakon poziva iz Regionalne privredne komore Užice određeni broj proizvođača, koji je imao zakupljene tezge na užičkoj pijaci, izrazio je spremnost da svoje proizvode dostavlja na kućne adrese, a sve u dogovoru sa kupcima. Prilikom potencijalne kupovine preko elektronske pijace biće poštovane sve mere koje je propisala Vlada Republike Srbije i struka protiv sprečavanja širenja korona virusa.\nPijaca „Lipa“ od danas radi u letnjem radnom vremenu od 5 do 18 časova svaki dan osim nedelje kada radi od 5 do 13 časova. I dalje se sporovode preventivne mere dezinfekcije i nošenja...\nRadnici JKP „Bioktoš“ iz Užica počinju večeras, 19. marta sa dezinfekcijom ulica, trotoara i bolničkog kruga. Iz JKP „Bioktoš“ ističu da će dezinfekcija početi u 20 sati k...


NOVI SAD: DS traži ostavku Vučevića\nNOVI SAD: DS traži ostavku Vučevića\nDemokratska stranka smatra da je u Novom Sadu došlo do potpunog kolapsa javnog sektora i da zato gradonačelnik Miloš Vučević mora da podnese ostavku.\nGradski odbor DS u saopštenju ističe da je „vlast Srpske napredne stranke, (čiji je Vučević funkcioner) i njihovih koalicionih partnera za samo dve godine dovela Novi Sad do potpunog kolapsa“.\n„Kako su ugroženi zdravlje i bezbednost građana zahtevamo da se formira tim koji će hitno sanirati stanje i uspostaviti minimalno normalno funkcionisanje javnih službi, u suprotnom pozivamo Vučevića da hitno podnese ostavku“, dodaje DS. Novosadske demokrate navode i da će više od „15.000 malih sugrađana u predškolskoj ustanovi uskoro potpuno ostati bez hrane i higijenskih sredstava“.\nU saopštenju se optužuje „Vučević da to stanje nemo gleda već godinu dana i ne želi da opredeli sredstva za normalno funkcionisanje“ predškolske ustanove.\nDodaje se i da je u štrajku jedno od nekada najprofitabilnijih preduzeća, Čistoća i da posledice tog štrajka mogu biti širenje zaraze i ugrožavanje zdravlja građana.\nNovosadske demokrate u saopštenju navode da se „i u drugim javnim preduzećima najavljuju štrajkovi i prestanak rada“.\nPodseća se ida je bezbednosna situacija u gradu loša i dodaje da su „u toku jedne noći, u dva odvojena incidenta povredjena tri mladića u tučama“.\nPodsetimo, radnici Javnog komunalnog preduzeća „Čistoća“ iz Novog Sada, danas su potpuno obustavili rad i nisu izašli na teren, jer, kako tvrde, dva meseca nisu dobili platu.\nKako su novosadski mediji preneli, radnici „Čistoće“ su obustavili rad, jer lošu situaciju u preduzeću trpe već dve godine, plate im kasne po nekoliko meseci, a onda dobiju određenu sumu, kako bi se „umirili“.\n„Stalno nam obećavaju biće danas, biće sutra, prete nam, ucenjuju nas. Postalo je nepodnošljivo. Sad su i policiju doveli. U istom problemu su i oni koji su stalno zaposleni i oni koji su angažovani preko studentskih zadruga“, rekao je radnik „Čistoće“ Milovan Torba.\nIz uprave preduzeća se niko nije oglasio povodom štrajka, a na prozoru portirnice je zalepljeno obaveštenje da je „štrajk nezakonitjer nije najavljen poslodavcu i nije obezbeđen minimum procesa rada“.\nNavodi se i da će ukoliko radnici „Čistoće“ ne odu na teren,Novosađani već danas osetiti problem gomilanja smeća, posebno na bulevarima i na glavnim putnim pravcima.\n„Oni ne znaju da rade i vode preduzeće zbog kojeg je Novi Sad bio među najčistijima u Jugoslaviji. Oni su neznalice i gangsteri iz kriminogene skupine 3D i čega god su se dotakli u ovom gradu, sve su propastili, jer su došli da otmu, odnesu i ućare“, saopštila je LSV.\nLSV u saopštenju upozorava da je pokret 3D u administraciji preduzeća zaposlio stranačke kadrove i rodjake, a za zapušten i prljav grad nisu krivi radnici koji štrajkuju, već upravo „rukovodstvo tog preduzeća“.\n„Šta je drugo osim štrajka ostalo radnicima koji umeju da očiste i održavaju grad, kada ih je ta grupa dovela na rub egzistencije, kada ih ponižava i upropaštava“, dodala je LSV.\nLSV je poručila da pokret 3D treba da prestane da se bavi političkim životom i komunalnim sistemima u Novom Sadu.


Selekciono testiranje za rad u JZO - MILITARY SHOP\nSelekciono testiranje za rad u JZO\nObjavljeno 23. marta 2021. Military Shop RS\nNastavak teksta o regrutaciji, selekciji i obuci u jedinici JZO\nPrethodni lekarski pregled obavlja nadležna zdravstvena ustanova za zaštitu zaposlenih u Ministarstvu, koja nakon sprovedenog pregleda dostavlja organizacionoj jedinici nadležnoj za poslove upravljanja ljudskim resursima izveštaj o realizovanom lekarskom pregledu, a koji se potom prosleđuje Komisiji.\nSpecifičnu psihološku procenu sprovodi organizaciona jedinica nadležna za poslove upravljanja ljudskim resursima koja nakon sprovedene specifične psihološke procene dostavlja Komisiji listu kandidata svrstanih u kategorije „u potpunosti zadovoljava”, „zadovoljava” i „ne zadovoljava” kriterijume specifične psihološke procene u odnosu na zahteve radnog mesta.\nTestiranje za rad obuhvata proveru veština i sposobnosti kandidata za obavljanje poslova na tipičnom radnom mestu „pratilac I”, „pratilac II” ili „pratilac III” u JZO i vrši se u skladu sa Programom stručnog usavršavanja policijskih službenika JZO koji obavljaju poslove neposredne fizičke zaštite određenih lica.\nKandidate koji zadovolje norme selekcionog testiranja za rad u JZO, upućuju se na intervju. Pravilo je da intervju sprovodi Potkomisija koju čine komandant JZO i tri predstavnika JZO.\nNakon sprovedenog intervjua, Potkomisija dostavlja Komisiji listu kandidata sa ocenama koje su ostvarili u postupku intervjua ocene su od 1 do 4.\nKomisija nakon sprovedenog postupka izbora sačinjava listu kandidata koji se upućuju na Osnovnu specijalističku obuku za neposrednu fizičku zaštitu određenih lica.\nOsnovna specijalistička obuka za neposrednu fizičku zaštitu određenih lica definsana je Programom osnovne specijalističke obuke za neposrednu fizičku zaštitu određenih lica.\nPo okončanju Osnovne specijalističke obuke za neposrednu fizičku zaštitu određenih lica utvrđuje se da kandidat „zadovoljava” ili „ne zadovoljava” predviđene oblasti obuke.\nKomisija na osnovu ostvarenih rezultata kandidata u postupku izbora sačinjava listu i dostavlja je komandantu JZO.\nDirektor policije, na predlog komandanta JZO odlučuje o kandidatima koji će biti premešteni na tipično radno mesto „pratilac I”, „pratilac II” ili „pratilac III” u JZO.\nOrganizaciona jedinica nadležna za poslove upravljanja ljudskim resursima sprovodi dalji postupak premeštaja izabranog kandidata u JZO.\nTakođe postoji i skraćeni postupak za premeštaj na tipično radno mesto „pratilac I”, „pratilac II” ili „pratilac III” u JZO.\nSkraćeni postupak je moguć za policijske službenike koji jsu u poslednje dve godine sa uspehom završili Osnovnu specijalističku obuku za neposrednu fizičku zaštitu određenih lica.\nOdluku o sprovođenju skraćenog postupka za premeštaj na radno mesto „pratilac I”, „pratilac II” ili „pratilac III”, donosi direktor policije, na predlog komandanta JZO.\nUkoliko je za određeno radno mesto u JZO, propisan kao poseban uslov Kurs za vozače specijalnog vozila, u tom slučaju policijski službenik može se premestiti na takvo radno mesto, uz obavezu da gore navedeni poseban uslov ispuni u roku od jedne godine od dana premeštaja.\nRezultati koje policijski službenik JZO ostvari na poslednjoj godišnjoj proveri psihofizičke sposobnosti i proveri drugih kompetencija definisanih Programom stručnog usavršavanja policijskih službenika JZO koji obavljaju poslove neposredne fizičke zaštite određenih ličnosti, priznaće se za ostvareni rezultat Selekcionog testiranja za JZO, o čemu odlučuje Komisija koja realizuje Selekciono testiranje za JZO po Programu stručnog usavršavanja policijskih službenika JZO koji obavljaju poslove neposredne fizičke zaštite određenih ličnosti.\nPolicijski službenik JZO koji se nije odazvao poslednjoj godišnjoj proveri psihofizičke sposobnosti i proveri drugih kompetencija predviđenih Programom stručnog usavršavanja policijskih službenika JZO koji obavljaju poslove neposredne fizičke zaštite određenih ličnosti, dužan je da učestvuje u postupku Selekcionog testiranja za JZO.\nAmblem Zastava Srbije – PORUČITE OVDE\nDodatni delovi interventne uniforme\nNATO bombardovanje SR Jugoslavije 1999.\nDvogled 10x50 Delta Optical ENTRY\nMaglite lampa S3C016 blister pakovanje 4.490 RSD\nMUŠKI ATRACTIVe Q&Q SAT PLAVE BOJE Q&Q DA52J302Y\nSuperfaca skijaška bandana Lav 1.290 RSD


Ljubavni i partnerski horoskop - Planetarijum.com\nNaslovna strana / Registrujte se\nŽelite da kreirate uporedni horoskop?\nUporedni horoskop prestavlja astrološki prikaz odnosa dve osobe. Svaka osoba poseduje svoju natalnu kartu određenu danom rođenja u kojoj je prikazan raspored planeta u trenutku rođenja. U interakciji sa drugim osobama aspekti naše natalne karte kreiraju poseban odnos sa astrološkim aspektima natalne karte te druge osobe i kreiraju posebne veze i energije.\nOvaj prikaz daje detaljan uvid u natalne karte svake osobe i kompleksan odnos planeta i njihov međusobni uticaj i prikazuje mogući odnos dve osobe zasnovan na tačnim astrološkim tumačenjima konkretne dve osobe, odnosno uporednim prikazom njihovih natalnih karti.\nDa bismo mogli uraditi uporedni horoskop osoba koje želite neophodno je da izvršite registraciju, odnosno da upišete neophodne podatke za astrološke proračune i tumačenja.\nPogledajte primer uporednog horoskopa\nJelena & Miloš\nPogledajte uporedni horoskop\nKompletna astrološka tumačenja\nPlanetarijum.com vam nudi besplatan prikaz i tumačenje natalne karte bazirano na podacima dobijenim astrološkim proračunima. Za razliku od drugih generalizovanih prikaza horoskopa po znakovima mi vam nudimo detaljna tumačenja kreirana samo za vas na osnovu vašeg datuma i mesta rođenja.\nPročitajte detaljno tumačenje uz grafički prikaz vaše natalne karte sa svim pozicijama planeta po znakovima, određivanjem i tumačenjem podznaka kao i pozicijama planeta u trenutku vašeg rođenja po kućama.\nNa osnovu podataka iz vaše natalne karte dnevno ćemo vam besplatan prikazivati svaku promenu i tumačati značenje astroloških promena na osnovu kojih možete planirati svaku vašu aktivnost u tuku dana ili dok određeni astrološki aspekt traje. Ovo je jedini pravi prikaz dnevnog horoskopa koji nije generalizovan po horopskim znakovima već je krairan isključivo za vas.\nDnevni personalozovani horoskop\nPročitajte tumačenje vaših današnjih aktivnih astroloških aspekata i na osnovu tumačenja istih planirajte svoje aktivnosti i izbegnite neprijatne situacije.\nProverite kolika je kompatibilnost između vašeg partnera i vas\nUporednim horoskopom, odnosno preklapanjem natalnih karti dve osobe Planetarijum.com vam nudi besplatan tumačenje i ocenu međusobnog odnosa dve osobe. Pored emotivnih, uporedni astrološki prikaz natalnih karti može se koristiti i kod poslovnih, porodičnih ili bilo kojih drugih odnosa. Da biste uspešno kreirali ovo astrološko tumačenje neophodno je da, kao i kod pojedinačnih natalnih karti, znate tačno vreme i mesto rođenja obe osobe.\nProverite međusobnu kompatibilnost i slaganje između dve osobe, tačnije uporedni prikaz i tumačenje dve natalne karte.\nTrenutni astrološki aspekti\nPratite vaše dnevne astrološke pokazatelje bazirane na vašoj natalnoj karti i uskladite vaše aktivnosti kako biste izbegli neprijatne životne okolnosti.


Play radio - komentar\nON AIR Muzika\nB92 zadržava pravo izbora komentara koji će biti objavljeni, kao i pravo skraćivanja komentara.\nKomentare kojima nam skrećete pažnju na slovne greške, tehničke i druge propuste ne objavljujemo, kao i komentare koji se odnose na uređivačku politiku, ali će biti prosleđeni urednicima i na tome se zahvaljujemo.\nMolimo vas da obratite pažnju na pravopisnu i gramatičku ispravnost komentara koje šaljete, prednost će imati komentari koji su napisani bez pravopisnih i gramatičkih grešaka.\nMišljenja izneta u komentarima su privatno mišljenje autora komentara i ne predstavljaju stavove redakcije B92. Ipak po postojećem Zakonu o javnom informisanju RDP B92 odgovara za sve sadržaje koji se nalaze na njegovim veb adresama pa će se tako i odnositi prema komentarima čitalaca.\nSlova / simboli na slici: *\nON AIR muzika najbolja muzika subotom\nod 0h do 10h\nKontakt Pravila Korišćenja Play android Play ios Play windowsphone


Uspostaviti funkcionalnu Vladu i Ustavni sud Federacije BiH | Poskok.info\nUspostaviti funkcionalnu Vladu i Ustavni sud Federacije BiH\nZamjenik šefa Delegacije Evropske unije u Bosni i Hercegovini Renzo Daviddi je danas izražavajući zabrinutost zbog razvoja događaja u Federaciji BiH apelirao na predsjednika Živka Budimira da u dogovoru s potpredsjednicima Federacije i relevantnim političkim strankama osigura da Federacija što prije dobije potpuno funkcionalnu Vladu.\nU tom smislu, relevantni politički akteri snose odgovornost i njihov zajednički politički cilj mora biti da osiguraju uspostavu federalnih vlasti, u skladu s demokratskim principima, smatra Daviddi.\n– Ovo je od suštinske važnosti kako bi Federacija bila u mogućnosti da usuglasi neophodne političke i ekonomske reforme, kao i ključne prioritete po pitanju EU – dodao je zamjenik šefa Delegacija EU u BiH.\nOn je u priopćenju za javnost naglasio da je od fundamentalnog značaja da Federacija ubrzo dobije i potpuno funkcionalan Ustavni sud.\nUpozorava i da predsjednik Budimir, u suglasnosti s potpredsjednicima, a potom i Parlamentom, imaju jasnu ustavnu obavezu da osiguraju, bez daljnjeg odlaganja, prijedlog i imenovanje preostalih sudaca Ustavnog suda, kako bi Sud postao potpuno operativan, te bio u mogućnosti odgovoriti na pitanja vitalnog nacionalnog interesa.\nDelegacija EU očekuje od predsjednika Budimira i relevantnih političkih stranaka da se pridržavaju uobičajenih demokratskih standarda i ne opstruiraju demokratske procese, te ne zloupotrebljavaju ustavne mehanizme.


28.03.2019. / 7:15\nBRČKO, Poslanici Skupštine Brčko distrikta usvojili su juče ovogodišnji budžet distrikta od 229.548.698 KM i Zakon o njegovom izvršenju.\nGradonačelnik Brčkog Siniša Milić istakao je da je budžet usvojen u skladu sa rokom, 31. martom, kako propisuje Zakon o budžetu.\n“Predstoji nam intenzivno analiziranje samog budžeta i razmatranje mogućnosti za rebalans, tamo gdje su iznosi predimenzionirani ili su predviđena manja sredstva nego što je to stvarna potreba”, naveo je Milić.\nOn je rekao da mu je drago što su ovim budžetom obezbijeđena sredstva za početak rada Kancelarije za prevenciju korupcije.\n“Kancelarija bi, uz obezbijeđena sredstva, trebala da počne sa radom 1. jula. Predviđeno je 10 zaposlenih, od kojih će dio biti preuzet iz vladinog sektora za informisanje”, naglasio je Milić.\nOn je istakao da je važno što će ova kancelarija imati ulogu u procesu davanja mišljenja na zakone i druge propise koje usvajaju institucije Brčko distrikta.\nPredsjednik Skupštine Brčko distrikta Esed Kadrić izrazio je zadovoljstvo što je budžet usvojen krajem marta, kako je to bilo i najavljeno.\n“U periodu pred nama moramo da pristupimo rebalansiranju budžeta, u smislu primjene zakonskih odredaba netom usvojenih zakona o platama. Ti zakoni nisu pretočeni u budžet i moraće se načiniti rebalans budžeta do 1. jula, kada oni stupaju na snagu”, rekao je Kadrić.\nPred usvajanje budžeta pred poslanicima se našlo 300 amandmana. Srna\nTagovi: brcko distriktbudzetsinisa milic


Gradonačelnik Niša Zoran Perišić: Ništa od smanjenja plata direktora gradskih preduzeća\nPočetak/Društvo/Gradonačelnik Niša Zoran Perišić: Ništa od smanjenja plata direktora gradskih preduzeća\nGradonačelnik Niša Zoran Perišić izjavio je danas da on i Gradsko veće neće moći da učine ništa po pitanju smanjenja plata direktora gradskih preduzeća, dok se ne promeni Statut grada, javlja Beta.\nNa konferenciji za novinare nakon poslednje sednice Gradskog veća Perišić je rekao da oni mogu jedino da apeluju na direktore, Nadzorne i Upravne odbore javno-komunalnih i javnih preduzeća da smanje plate.\n„Mislim da će izmena Statuta grada, dajući veća ovlašćenja Gradskom veću, moći da natera direktore da budu odgovorniji prema sredstvima koje dobijaju od građana”, izjavio je Perišić i dodao da je nerealno da u mandatu aktuelne gradske vlasti statut bude promenjen.\nNa listi prednjači direktor JKP „Gradska toplana” sa neto zaradom 121.976.000 dinara. Na drugom mestu je direktor JKP „Parking servis” sa zaradom 119.783.000 dinara, a na trećem direktor JKP „Direkcija za javni prevoz grada Niša” sa platom 111.732.000 dinara.\nPlate direktora „Aerodroma”, Objedinjene naplate „Naisusa” „Nišstana”, Direkcije za izgradnju grada Niša, Gradske stambene agencije, Zavoda za urbanizam i“Mediane” iznose od 103.640 dinara do 90.281.000 dinara.\nNa pretposlednjem mestu je direktor „Tržnice” sa zaradom od 68.930 dinara, a na poslednjem direktor „Gorice” sa primljenih 31.696 dinara.\ndirektor Gradsko veće javna preduzeća plate Statut grada Zoran Perišić